
1.	№ 1 өзгертулер:
	–	"Қазақстан қор биржасы" АҚ Директорлар кеңесінің шешімімен ("Қазақстан қор биржасы" АҚ Директорлар кеңесі мүшелерінің 2020 жылдың 06 наурызындағы сырттай дауыс беру хаттамасы) бекітілді;
	–	2020 жылдың 06 наурызынан бастап қолданысқа енгізілді.
2.	№ 2 өзгертулер:
	–	"Қазақстан қор биржасы" АҚ Директорлар кеңесінің шешімімен (2021 жылдың 18 ақпанындағы № 5 отырыс хаттамасы) бекітілді;
	–	2021 жылдың 19 ақпанынан бастап қолданысқа енгізілді.
3.	№ 3 толықтыру:
	–	"Қазақстан қор биржасы" АҚ Директорлар кеңесінің шешімімен (2021 жылдың 28 сәуіріндегі № 22 отырыс хаттамасы) бекітілді;
	–	2021 жылдың 29 сәуірінен бастап қолданысқа енгізілді.
4.	№ 4 өзгертулер мен толықтырулар:
	–	"Қазақстан қор биржасы" АҚ Директорлар кеңесінің шешімімен (2021 жылдың 30 қарашасындағы № 68 отырыс хаттамасы) бекітілді;
	–	2021 жылдың 30 қарашасынан бастап қолданысқа енгізілді.
5.	№ 5 өзгертулер мен толықтырулар:
	–	"Қазақстан қор биржасы" АҚ Директорлар кеңесінің шешімімен (2022 жылдың 26 сәуіріндегі № 14 отырыс хаттамасы) бекітілді;
	–	2022 жылдың 26 сәуірінен бастап қолданысқа енгізілді.
6.	№ 6 өзгертулер мен толықтырулар:
	–	"Қазақстан қор биржасы" АҚ Директорлар кеңесінің шешімімен (2022 жылдың 30 желтоқсанындағы № 43 отырыс хаттамасы) бекітілді;
	–	2023 жылдың 04 қаңтарынан бастап қолданысқа енгізілді.
7.	№ 7 өзгертулер мен толықтырулар:
	–	"Қазақстан қор биржасы" АҚ Директорлар кеңесінің шешімімен (2023 жылдың 10 ақпанындағы № 5 отырыс хаттамасы) бекітілді;
· 2023 жылдың 13 ақпанынан бастап қолданысқа енгізілді.

Осы Тауарларды, жұмыстарды және қызметтерді сатып алу ережелері (бұдан әрі – Ережелер) Қазақстан Республикасының заңнамасына сәйкес әзірленді және тауарларды, жұмыстарды және қызметтерді (бұдан әрі – ТЖҚ) сатып алуды жүзеге асыру және "Қазақстан қор биржасы" АҚ (бұдан әрі – Биржа және (немесе) Тапсырыс беруші) жасасатын сатып алу туралы келісім-шарттарды (келісімдерді) келісу тәртібін анықтайды.

1-бөлім. ЖАЛПЫ ЕРЕЖЕЛЕР
1.	Осы Ережелер Биржаның сатып алуды жүзеге асырудың жалпы приницптері мен тәсілдерін анықтайды.
Сатып алуды өткізу процедуралары, сатып алу процесіне тартылған қатысушылардың міндеттері мен рөлдері Биржа Басқармасы бекітетін "Тауарларды, жұмыстарды және қызметтерді сатып алуды жүзеге асыру жөніндегі нұсқаулық" ішкі құжатымен белгіленеді.
2.	Ережелерде мынадай ұғымдар пайдаланылады:
	1)	әлеуетті өнім берушінің үлестес тұлғасы – дауыс беретін акциялардың он және одан да көп пайызы және (немесе) капиталдағы қатысу үлестері әлеуетті өнім берушіге тиесілі және әлеуетті өнім беруші қабылдайтын шешімдерге, оның ішінде жазбаша нысанда жасалған мәмілеге байланысты шешімдерді анықтайтын және (немесе) ықпал ететін жеке немесе заңды тұлғалар, сондай-ақ әлеуетті өнім берушінің өзіне қатысты осындай құқығы бар кез келген жеке немесе заңды тұлға;
	2)	бюджет – Биржаның Директорлар кеңесі бекіткен Биржаның кірістері мен шығыстарының бюджеті;
	3)	ішкі кооперация – Биржаның (сатып алуды ұйымдастырушының) өз ережелерінде немесе жарғысында көзделген қызмет шеңберінде Биржаның еншілес ұйымдарынан ТЖҚ сатып алуы;
	4)	сатып алу туралы келісім-шарт - Қазақстан Республикасының Азаматтық кодексіне сәйкес тауар беруге, жұмыстарды орындауға, қызметтер көрсетуге Биржа мен өнім беруші арасында жазбаша нысанда жасалған азаматтық-құқықтық шарт (осы тармақша Биржаның Директорлар кеңесінің 2021 жылдың 30 қарашасындағы шешімімен өзгертілді);
	5)	ұзақ мерзімді келісім-шарт – 12 (он екі) айдан астам мерзімге жасалатын сатып алу туралы келісім-шарт;
	6)	тапсырыс беруші – Биржа;
	7)	сатып алу – Биржаның жұмыс істеуін қамтамасыз ету, сондай-ақ Ережелерде белгіленген тәртіппен Биржаның жарғылық қызметін орындау үшін қажетті ТЖҚ Биржа бюджетінің қаражаты есебінен сатып алу;
	8)	біртекті тауарлар, жұмыстар, қызметтер – бірдей болмай, ұқсас сипаттамалары бар және ұқсас құрауыштардан тұратын, оларға бірдей функцияларды орындауға және бірін-бірі алмастыруға мүмкіндік беретін тауарлар;
	9)	сатып алуды ұйымдастырушы – Биржаның Басқарма Төрағасының немесе оны алмастыратын тұлғаның шешімімен сатып алуды ұйымдастыру және өткізу процедурасына жауапты тұлға ретінде анықталған Биржаның құрылымдық бөлімшесі немесе Биржаның жұмыскері;
	10)	жауапты бөлімше – сатып алуды ұйымдастыру және өткізу процедураларыне, Келісім-шартты жасасуға және/немесе бұзуға және/немесе оған өзгертулер және (немесе) толықтырулар енгізуге бастамашылық ететін Биржаның құрылымдық бөлімшесі;
	11)	өнім беруші – Биржамен сатып алу туралы жасасқан келісім-шартта оның контрагенті ретiнде әрекет ететiн және кәсiпкерлiк қызметтi жүзеге асыратын заңды тұлға, заңды тұлғалардың уақытша бiрлестiгi (консорциум) немесе жеке тұлға. Кәсiпкерлiк қызмет субъектiсi болып табылмайтын жеке тұлғаға жекеменшік құқығымен тиесілі тұрғынжайды Биржа сатып алған (жалға алған) жағдайда, мұндай жеке тұлға өнiм берушi болып табылады;
	12)	әлеуетті өнім беруші – кәсiпкерлiк қызметтi жүзеге асыратын және Биржамен сатып алу туралы келісім-шарт жасасуға үмiткер заңды тұлға, заңды тұлғалардың уақытша бiрлестiгi (консорциум) немесе жеке тұлға. Кәсiпкерлiк қызмет субъектiсi болып табылмайтын жеке тұлға осы жеке тұлғаға жекеменшік құқығымен тиесілі тұрғынжайды тапсырыс беруші сатып алған (жалға алған) жағдайда, әлеуеттi өнiм берушi болып табылады;
	13)	сатып алуды ұйымдастыру және өткізу процедурасы – ТЖҚ сатып алу мақсатында Ережелерге сәйкес Биржа (сатып алуды ұйымдастырушы) жүзеге асыратын өзара байланысты, дәйекті іс-шаралар кешені;
	14)	жұмыс – заттық нәтижесi бар қызмет, сондай-ақ Қазақстан Республикасының заңдарына сәйкес жұмыстарға жатқызылған өзге де қызмет;
	15)	мемлекеттік сатып алуға жосықсыз қатысушылардың тізілімі – "Мемлекеттік сатып алу туралы" 2015 жылдың 4 желтоқсанындағы № 434-V Қазақстан Республикасының Заңына (бұдан әрі – Мемлекеттік сатып алу туралы заң) сәйкес қалыптастырылатын әлеуетті және әрекеттегі өнім берушілердің тізбесі;
	16)	стандарттар – сатып алынатын ТЖҚ қатысты Биржа бекіткен шарттар мен сипаттамалар;
	17)	тендерлік комиссия – тендер тәсілімен ТЖҚ сатып алуды өткізу үшін Биржа құратын алқалы орган;
	18)	тауар – нәрселер (заттар), оның iшiнде жартылай фабрикаттар немесе қатты, сұйық немесе газ тәрiздес күйдегi шикiзат, электр және жылу энергиясы, зияткерлiк меншік құқығының объектілері, сондай-ақ Қазақстан Республикасының заңдарына сәйкес сатып алу-сату мәмiлелерiн жасасуға болатын заттық құқықтар;
	19)	қызмет – Биржаның қажеттілігін қанағаттандыруға бағытталған, заттай нәтижесі жоқ қызмет;
	20) қаржы жылы – ағымдағы жылдың 1 қаңтарынан басталатын және 31 желтоқсанында аяқталатын уақыт кезеңі;
	21)	сараптама комиссиясы (сарапшы) – сатып алынатын ТЖҚ қатысты әлеуетті өнім берушілердің ұсыныстарының Биржаның техникалық ерекшелігінің талаптарына сәйкестігі не сәйкес еместігі туралы сараптама қорытындысын дайындау үшін Биржа (сатып алуды ұйымдастырушы) құратын (анықтаған) алқалы орган (маман);
	22)	электрондық сауда-саттық алаңы (бұдан әрі – ЭСА) – тапсырыс беруші мен өнім берушінің (әлеуетті өнім берушінің) электрондық байланыс арналары арқылы өзара іс-қимылын қамтамасыз ететін ұйымдастырушылық, ақпараттық және техникалық шешімдердің бағдарламалық-аппараттық кешені;
	23)	санкциялық тізімдер – қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл бойынша (бұдан әрі - КЖ/ТҚҚ) ішкі бақылау процедураларын реттейтін Биржаның ішкі құжаттарында көзделген тәртіппен BOS АЖ-де қалыптастырылатын, халықаралық ұйымдар және/немесе мемлекеттер оларға қарсы осы субъектіні, қызмет түрін және/немесе секторды халықаралық жария құқыққа сәйкес шектеу шараларын және/немесе тыйым салуларды көздейтін санкциялар қолданған мемлекеттердің, ұйымдар мен тұлғалардың тізбелері. Санкциялық тізімдердің тізбесі өзгертілуі және (немесе) толықтырылуы мүмкін (осы тармақша Биржаның Директорлар кеңесінің 2022 жылдың 26 сәуіріндегі шешімімен енгізілді);
	24)	террористердің тізбесі – терроризмді және экстремизмді қаржыландырумен байланысты ұйымдар мен тұлғалардың тізбесі, жаппай қырып-жою қаруының таралуын қаржыландыруға байланысты ұйымдар мен тұлғалардың тізбесі және КЖ/ТҚҚ ішкі бақылау процедураларын регламенттейтін Биржаның ішкі құжаттарына сәйкес анықталатын террористік қызметке қатысты тұлғалардың тізімі (осы тармақша Биржаның Директорлар кеңесінің 2022 жылдың 26 сәуіріндегі шешімімен енгізілді);
	25)	мемлекет – Қазақстан Республикасы (осы тармақша Биржаның Директорлар кеңесінің 2023 жылдың 10 ақпанындағы шешімімен енгізілді).
3.	Осы Ережелер Биржаның мынадай ТЖҚ сатып алуына қатысты қолданылмайды	:
	1)	кәсіпкерлік қызмет субъектілері болып табылмайтын жеке тұлғалардан еңбек келісім-шарттары және өтеулі қызмет көрсету келісім-шарттары бойынша сатып алынатын қызметтер;
	2)	іссапар шығыстары;
	3)	жарналарды (салымдарды), оның ішінде заңды тұлғалардың жарғылық капиталына енгізу;
	4)	бағалы қағаздарды сатып алу;
	5)	басқару органының мүшелеріне сыйақы төлеу;
	6)	өкілетті шығыстарға байланысты тауарларды, көрсетілетін қызметтерді;
	7)	соттарда, төрелік соттарда және аралық соттарда дауларды шешу үшін қажетті алымдарды, басқа да шығыстарды төлеу;
	8)	Қазақстан Республикасының немесе басқа елдердің заңнамасында белгіленген алымдар мен төлемдерді төлеу;
	9)	адвокаттардың, нотариустардың, жеке сот орындаушыларының қызметтері;
	10)	сақтандыру қызметтерін қоспағанда, трансфер-агенттің қызметтері, қаржылық қызметтер;
	11)	бағалы қағаздар депозитарийлерінің және банктердің қызметтері, сондай-ақ оларды көрсету үшін қажетті тауарлар мен қызметтер;
	12)	мүлікті сенімгерлік басқару жөніндегі қызметтер;
	13)	уақытша сақтау қоймаларының қызметтерін және осындай қызметтерге байланысты алымдарды, басқа да төлемдерді төлеу;
	14)	шетелде және (немесе) шетелдік көрсетілетін қызметтерді өнім берушілер көрсететін курстарда, семинарларда, тренингтерде, тағылымдамаларда, вебинарларда және жоғары оқу орнынан кейінгі білім беру саласында біліктілікті арттыру жөніндегі қызметтер, сондай-ақ саммиттерге, конференцияларға, форумдарға, съездерге қатысу қызметтері (осы тармақша Биржаның Директорлар кеңесінің 2020 жылдың 06 наурызындағы шешімімен өзгертілді);
	15)	растайтын құжаттар болған кезде, сондай-ақ еңсерілмейтін күш жағдайларының туындауы салдарынан, оның ішінде төтенше жағдайдың немесе ахуалдың салдарларын оқшаулау үшін және (немесе) жою үшін, электр энергетикалық объектілердегі, тіршілікті қамтамасыз етудің коммуникациялық жүйелеріндегі, ақпараттық-коммуникациялық инфрақұрылымның аса маңызды объектілеріндегі аварияларды жою үшін дереу қалпына келтіруді талап ететін механизмдердің, агрегаттардың, жабдықтардың, бағдарламалық және аппараттық қамтамасыз етудің, қосалқы бөлшектер мен материалдардың бұзылуы, істен шығуы туындаған кезде ТЖҚ;
	16)	тауар биржалары арқылы тауарлар, сондай-ақ электрондық сауда-саттық алаңдарының қызметтері;
	17)	мемлекеттік және табиғи монополия субъектілерінен ТЖҚ;
	18)	сумен жабдықтау, кәріз, электрмен жабдықтау, жылумен жабдықтау қызметтері және телефон, ұялы және арнайы байланыс қызметтері, деректер беру арнасын ұсыну жөніндегі қызметтер және басқа да коммуналдық төлемдер (осы тармақша Биржаның Директорлар кеңесінің 2023 жылдың 10 ақпанындағы шешімімен өзгертілді);
	19)	Қазақстан Республикасының немесе басқа елдердің заңнамасында белгіленген бағалар мен тарифтер бойынша не Қазақстан Республикасының заңнамасында анықталған тұлғадан ТЖҚ;
	20) мемлекеттік мүлікті жекешелендіру кезінде сауда-саттықта (аукциондарда), тендерлерде сатылатын мүлік;
	21)	сатып алынатын ТЖҚ қатысты құқықтары бар тұлғадан зияткерлік меншік объектілері болып табылатын ТЖҚ және (немесе) осы зияткерлік меншік объектісіне қатысты құқықтары бар тұлғадан сатып алуға ықтимал жоспарланатын зияткерлік меншік объектілерінің сипаттамаларын, қасиеттерін, функционалын және мүмкіндіктерін және басқа да сапаларын талдау және (немесе) анықтау үшін қажетті ТЖҚ (осы тармақша Биржаның Директорлар кеңесінің 2021 жылдың 28 сәуіріндегі, 2022 жылдың 30 желтоқсанындағы және 2023 жылдың 10 ақпанындағы шешімдерімен өзгертілді);
	22)	шетелдік құқықты қолдануға байланысты мәселелер және (немесе) құжаттар бойынша консультациялық және заң қызметтері (осы тармақша Биржаның Директорлар кеңесінің 2021 жылдың 18 ақпанындағы шешімімен өзгертілді);
	23)	Қазақстан Республикасының бейрезидент өнім берушілерінің ақпаратты ұсынуы, сондай-ақ тапсырыс берушінің негізгі қызметі бойынша Қазақстан Республикасының бейрезиденттерінің бұқаралық ақпарат құралдарында ақпаратты орналастыру бойынша (осы тармақша Биржаның Директорлар кеңесінің 2021 жылдың 18 ақпанындағы шешімімен енгізілді);
	24)	Қазақстан Республикасының бейрезиденттерінен сатып алынатын сыртқы (көрнекі), сондай-ақ көрнекі-аудиолық жарнама жасауды қоса алғанда, жарнаманы және жарнама өнімдерін жасауға және әзірлеуге байланысты жұмыстар мен қызметтер (осы тармақша Биржаның Директорлар кеңесінің 2023 жылдың 10 ақпанындағы шешімімен енгізілді).
4.	Биржа сатып алуды жүргізу кезінде:
	1)	сатып алу үшін пайдаланылатын ақшаны оңтайлы және тиімді жұмсау;
	2)	Ережелерде көзделген жағдайларды қоспағанда, әлеуетті өнім берушілерге сатып алуды өткізу процедурасына қатысу үшін тең мүмкіндіктер беру;
	3)	әлеуетті өнім берушілер арасында адал бәсекелестік;
	4)	сатып алу процесінің ашықтығы принциптерін негізге алады.
5.	ТЖҚ сатып алу процесі:
	1)	тауарларды, жұмыстарды, қызметтерді сатып алу жоспарын қалыптастыруды және бекітуді;
	2)	тауарларды, жұмыстарды, қызметтерді берушіні таңдауды және онымен сатып алу туралы келісім-шарт жасасуды;
	3)	сатып алу туралы келісім-шартты орындауды қамтиды.
[bookmark: SUB600][bookmark: SUB700]6.	Әлеуетті өнім берушінің және оның үлестес тұлғасының бір тендерге (лотқа) қатысуға құқығы жоқ.
7.	Сатып алу мынадай тәсілдердің бірімен жүзеге асырылады:
	1)	тендер (егер мұндай ТЖҚ жылдық көлемі құндық мәнде он миллион теңгеден асатын болса, біртекті ТЖҚ сатып алу үшін қолданылады);
	2)	баға ұсыныстарын сұрату (егер мұндай ТЖҚ жылдық көлемі құндық мәнде он миллион теңгеден (қоса алғанда) аспаса, біртекті ТЖҚ сатып алу үшін қолданылады);
	3)	келісім-шартты тікелей жасасу (бір көзден алу) (осы тармақша Биржаның Директорлар кеңесінің 2023 жылдың 10 ақпанындағы шешімімен өзгертілді);
	4)	(осы тармақша Биржа Директорлар кеңесінің 2022 жылдың 30 желтоқсанындағы шешімімен алынып тасталды).
[bookmark: _Hlk116910169]7-1.	Ережелердің 7 тармағында көзделген тәсілдермен жүзеге асырылатын сатып алу ЭСА арқылы да (пайдалана отырып) жүргізілуі мүмкін. Бұл ретте ЭСА-ны Биржа Басқармасы дербес таңдайды (бұл тармақ Биржаның Директорлар кеңесінің 2022 жылдың 30 желтоқсанындағы шешімімен енгізілді және Биржаның Директорлар кеңесінің 2023 жылдың 10 ақпанындағы шешімімен өзгертілді).
8.	Сатып алудан бас тартуға:
	1)	ТЖҚ сатып алуға арналған шығыстар қысқарған;
	2)	ТЖҚ сатып алу негізді орынсыз болған;
	3)	еңсерілмейтін күш жағдайлары туындаған;
	4)	әлеуетті өнім беруші және (немесе) оның қатысушылары / ірі акционерлері, сондай-ақ түпкілікті бенефициарлар террористер тізбесіне және (немесе) санкциялық тізімдерге енгізілген жағдайларда рұқсат беріледі (осы тармақша Биржаның Директорлар кеңесінің 2022 жылдың 26 сәуіріндегі шешімімен енгізілді және Биржаның Директорлар кеңесінің 2023 жылдың 10 ақпанындағы шешімімен өзгертілді).
	Ережелердің осы тармағының 1) және 2) тармақшаларында көрсетілген негіздер бойынша ТЖҚ сатып алудан бас тартылған жағдайда, сатып алу жоспарына тиісті өзгертулер енгізу жөніндегі іс-шаралар жүргізіледі.
9.	Биржа сатып алудан бас тарту туралы шешім қабылдаған күннен кейінгі бес жұмыс күні ішінде сатып алуды ұйымдастырушы мыналарды жүзеге асырады:
	1)	өткізілетін сатып алуға қатысатын тұлғаларға қабылданған шешім туралы хабарлайды және Биржаның интернет-ресурсында тиісті хабарландыру жариялайды;
	2)	енгізілген тендерлік өтінімдерді қамтамасыз етуді және (немесе) келісім-шарттардың орындалуын қайтарады.
10.	Биржа Ережелердің 8 тармағының 1) және 2) тармақшаларында көрсетілген негіздер бойынша ТЖҚ сатып алудан бас тартқан жағдайда, сатып алу жоспарына оларды сатып алуға қажеттілік пен шығыстарды ұлғайту не ағымдағы жылы осындай ТЖҚ сатып алудың орындылығы туындау бөлігінде өзгертулер және (немесе) толықтырулар енгізуге жол берілмейді.

2 бөлім. ТАУАРЛАР, ЖҰМЫСТАР, ҚЫЗМЕТТЕР САТЫП АЛУДЫ ЖОСПАРЛАУ
[bookmark: sub1005008629]11.	Бекітілген бюджет негізінде сатып алуды ұйымдастырушы жауапты бөлімшелермен келісім бойынша Ережелерге 1 қосымшаға сәйкес нысан бойынша Биржа ТЖҚ сатып алу жоспарын (бұдан әрі - сатып алу жоспары) әзірлейді.
	Сатып алуды ұйымдастырушы алдағы жылға арналған сатып алу жоспарының жобасын уақтылы дайындауға және оны тиісті жылға арналған бюджет бекітілген күннен кейінгі он жұмыс күнінен кешіктірмей Биржаның Басқарма Төрағасының қарауына енгізуге жауапты болып табылады.
12.	ТЖҚ сатып алуды Биржа (сатып алуды ұйымдастырушы) бекітілген сатып алу жоспары негізінде жүзеге асырады.
13.	Сатып алу жоспары Биржаның ТЖҚ-ға қажеттілігі негізінде қаржы жылына қалыптастырылады (осы тармақ Биржаның Директорлар кеңесінің 2022 жылдың 30 желтоқсанындағы шешімімен өзгертілді).
14.	Сатып алу жоспарын (оған өзгертулер және (немесе) толықтырулар) Биржа Басқармасының Төрағасы немесе оны алмастыратын тұлға бекітеді.
15.	Сатып алуды ұйымдастырушы сатып алу жоспарын бекіткен (оған өзгертулер және (немесе) толықтырулар енгізілген) күннен кейінгі бес жұмыс күні ішінде оны Биржаның интернет-ресурсында және ЭСА-да орналастырады (осы тармақ Биржаның Директорлар кеңесінің 2022 жылдың 30 желтоқсанындағы шешімімен өзгертілді).

[bookmark: SUB51000]3 бөлім. ТЕНДЕР ТӘСІЛІМЕН САТЫП АЛУ
1 тарау. Тендер тәсілімен ТЖҚ сатып алуды ұйымдастыру және өткізу тәртібі
16.	Біртекті болып табылмайтын ТЖҚ сатып алу кезінде сатып алуды ұйымдастырушы осындай ТЖҚ олардың біртекті түрлері бойынша лоттарға бөле отырып, тендер тәсілімен сатып алуды жүргізеді.
17.	Тендер тәсілімен сатып алуды ұйымдастыру және өткізу үшін Биржа Басқармасы Төрағасының немесе оны алмастыратын тұлғаның не өзге де уәкілетті тұлғаның бұйрығымен:
	1)	тендерлік комиссияның құрамы, тендерлік комиссия хатшысының кандидатурасы, сондай-ақ Ережелерде көзделген жағдайларда сараптама комиссияның құрамы (сарапшының кандидатурасы);
	2)	мыналарды:
		Ережелерге 2 қосымшаға сәйкес жасалған сатып алынатын тауарлардың техникалық маманданымын (бұдан әрі - техникалық маманданым);
		Ережелерге 3 қосымшаға сәйкес нысан бойынша әлеуетті өнім берушілердің өтінімдерін бағалау критерийлерін және олардың маңыздылығының шамасын (бар болса);
		Биржаның уәкілетті органы бекіткен келісім-шарттың үлгі нысанынан өзгеше келісім-шарттың жобасы қолданылған жағдайда, сатып алу туралы келісім-шарттың жобасын қамтитын тендер шарттарын бекітеді.
(Осы тармақ Биржаның Директорлар кеңесінің 2022 жылдың 30 желтоқсанындағы және 2023 жылдың 10 ақпанындағы шешімдерімен өзгертілді)
18.	(Осы тармақ Биржаның Директорлар кеңесінің 2022 жылдың 30 желтоқсанындағы шешімімен алынып тасталды).
19.	Техникалық маманданымда тауар белгілерін, қызмет көрсету белгілерін, фирмалық атауларды, патенттерді, пайдалы модельдерді, өнеркәсіптік үлгілерді, тауар шығарылған жердің және өндірушінің атауларын, сондай-ақ сатып алынатын ТЖҚ жекелеген әлеуетті өнім берушіге тиесілігін анықтайтын өзге де сипаттамаларды көрсетуге рұқсат етілмейді, бұған:
	1)	бұрын орнатылған жабдықты, сондай-ақ бағдарламалық қамтамасыз етуді (лицензиялық бағдарламалық қамтамасыз етуді, ақпараттық жүйені) толық жинақтау, жаңғырту, жете жарақтандыру;
	2)	тапсырыс берушіде бар тауарды (жабдықты) жөндеу және (немесе) техникалық қызмет көрсету;
	3)	Биржа бекіткен стандарттарға сәйкес ерекше нысаналы мақсаты, технологиялық құрауыштары бар тауарды (жабдықты) сатып алу кезінде ТЖҚ сатып алу жағдайлары кірмейді.
(Осы тармақ Биржаның Директорлар кеңесінің 2023 жылдың 10 ақпанындағы шешімімен өзгертілді)
20.	Әлеуетті өнім берушілердің өтінімдерін бағалау өлшемдерін белгілеу қажеттілігін жауапты бөлімше дербес анықтайды.
21.	Әлеуетті өнім берушілердің өтінімдерін бағалау критерийлері және олардың маңыздылығының шамасы (бұдан әрі - бағалау критерийлері) Ережелерге 4 қосымшада көзделген Әлеуетті өнім берушілердің өтінімдерін бағалау критерийлерін қолдану және жұмыстарды және (немесе) қызметтерді сатып алу бойынша олардың маңыздылығының шамаларын есептеу әдістемесіне сәйкес анықталады.
22.	Тендерлік комиссия оларға бағалау критерийлерін қолдануға мүмкіндік беретін ақпаратты қамтитын құжаттарды ұсынбаған әлеуетті өнім берушілердің өтінімдеріне бағалау критерийлерін қолданбайды. Әлеуетті өнім берушінің мұндай құжаттарды ұсынбауы осы әлеуетті өнім берушінің өтінімін қабылдамау үшін негіз болып табылмайды.

23.	(Осы тармақ Биржаның Директорлар кеңесінің 2022 жылдың 30 желтоқсанындағы шешімімен алынып тасталды).
24.	Тендерлік комиссияның құрамына тендер комиссиясының төрағасы, төрағаның орынбасары, мүшелері және тендер комиссиясының хатшысы кіреді. Тендерлік комиссия мүшелерінің жалпы саны тақ санды құрайды және кемінде бес адам санында анықталады.
25.	Тендерлік комиссия әрбір тендерге Биржа жұмыскерлерінің қатарынан қалыптастырылады (осы тармақ Биржаның Директорлар кеңесінің 2022 жылдың 30 желтоқсанындағы шешімімен өзгертілді).
26.	Тендерлік комиссияның төрағасы болмаған уақытта оның функцияларын тендерлік комиссия төрағасының орынбасары орындайды.
27.	Тендерлік комиссия оны құру туралы бұйрық күшіне енген күннен бастап әрекет етеді және өз қызметін сатып алу туралы келісім-шарт жасалған күннен бастап тоқтатады. Егер тендер өтпесе, тендерлік комиссия тендер шарттарын өзгертпей тендер тәсілімен сатып алуды қайта өткізу жағдайларын қоспағанда, сатып алу қорытындылары туралы хаттамаға қол қойылғаннан кейін өз қызметін тоқтатады. Тендер тәсілімен сатып алуды тендер шарттарын өзгертпей қайта өткізу кезінде тендер комиссиясы өз қызметін сатып алу туралы келісім-шарт жасасқанға дейін жалғастырады (бұл тармақ Биржаның Директорлар кеңесінің 2022 жылдың 30 желтоқсанындағы және 2023 жылдың 10 ақпанындағы шешімдерімен өзгертілді).
28.	Тендерлік комиссияның отырыстары тендерлік комиссия мүшелерінің қарапайым көпшілігі қатысқан жағдайда өткізіледі.
29.	Тендерлік комиссия мүшелерінің біреуі болмаған жағдайда сатып алу хаттамасында оның болмау себебі көрсетіледі не Биржаның Басқарма Төрағасының немесе оны алмастыратын тұлғаның не өзге де уәкілетті тұлғаның бұйрығы негізінде тендерлік комиссия мүшесін ауыстыру жүргізіледі (осы тармақ Биржаның Директорлар кеңесінің 2023 жылдың 10 ақпанындағы шешімімен өзгертілді).
30.	Әлеуетті өнім берушілер ұсынатын техникалық маманданымдарды жауапты бөлімшенің жұмыскерлері (тендерлік комиссия мүшелері) олардың тендер шарттарына сәйкестігі тұрғысынан қарайды.
31.	(Осы тармақ Биржаның Директорлар кеңесінің 2022 жылдың 30 желтоқсанындағы шешімімен алынып тасталды).
32.	Тендерлік комиссияның ұйымдастыру қызметін тендерлік комиссияның хатшысы қамтамасыз етеді, ол:
	1)	тендерлік комиссияны қажетті құжаттармен қамтамасыз етеді, тендерлік комиссияның отырысын өткізуді ұйымдастырады;
	2)	сатып алу хаттамаларын рәсімдейді;
	3)	тендер құжаттары мен материалдарының сақталуын қамтамасыз етеді;
	4)	Ережелерде көзделген өзге де функцияларды жүзеге асырады.
33.	Техникалық маманданымды дайындау немесе әлеуетті өнім берушілердің тендерлік өтінімдерін Биржа бекіткен техникалық маманданымға сәйкестігі не сәйкес еместігі тұрғысынан қарау және бағалау үшін Биржа Басқармасы Төрағасының немесе ол уәкілеттік берген өзге тұлғаның бұйрығы негізінде сараптама комиссиясын (сарапшыны) тартуға жол беріледі.
	Сатып алу нәтижелеріне мүдделі тұлғалар сарапшылар ретінде тартылмайды.
34.	Биржаның жұмыскерлерінің ішінде қажетті біліктілігі бар сарапшылар болмаған жағдайда тараптардың уағдаластығы бойынша ақылы немесе өтеусіз негізде сарапшыларды тартуға жол беріледі (осы тармақ Биржаның Директорлар кеңесінің 2022 жылдың 30 желтоқсанындағы шешімімен өзгертілді).
35.	Бірнеше сарапшы тартылған жағдайда Биржа Басқарма Төрағасының немесе оны алмастыратын тұлғаның не өзге де уәкілетті тұлғаның бұйрығы негізінде сараптама комиссиясын құрады және тартылған сарапшылар арасынан сараптама комиссиясының басшысын анықтайды (осы тармақ Биржаның Директорлар кеңесінің 2023 жылдың 10 ақпанындағы шешімімен өзгертілді).
36.	Сараптама комиссиясы (сарапшы) әлеуетті өнім берушілердің тендерлік өтінімдерін бағалау нәтижелері бойынша сараптамалық қорытындыны рәсімдейді және тендерлік комиссия шешім қабылдаған кезде дауыс беру құқығы жоқ.
Сараптама комиссиясының (сарапшының) қорытындысын тендерлік комиссия оның алдына қойылған мәселелер шеңберінде дайындалған жағдайда ескереді. Сараптамалық қорытынды жазбаша түрде рәсімделеді, оған сараптама комиссиясы (сарапшы) қол қояды және тендер қорытындылары туралы хаттамаға қоса беріледі.
Сараптама комиссиясының мүшесі сараптама комиссиясының қорытындысымен келіспеген жағдайда ол сараптама комиссиясының қорытындысына қоса берілетін және оның ажырамас бөлігі болып табылатын ерекше пікірді жазбаша түрде баяндайды.
37.	Тендерлік комиссияның шешімі ашық дауыс беру арқылы қабылданады және, егер оған қатысып отырған тендерлік комиссия мүшелерінің жалпы санының көпшілігі дауыс берсе, қабылданды деп есептеледі. Дауыстар тең болған жағдайда тендерлік комиссияның төрағасы немесе оны алмастыратын тұлға дауыс берген шешім қабылданды деп есептеледі.
Тендерлік комиссияның мүшесі тендерлік комиссияның шешімімен келіспеген жағдайда, ерекше пікір білдіреді, ол жазбаша түрде жазылады және сатып алу хаттамасына қоса беріледі.
Тендерлік комиссияның хатшысы тендерлік комиссияның мүшесі болып табылмайды және тендерлік комиссия шешім қабылдаған кезде дауыс беруге құқығы жоқ.
38.	Тендерлік комиссияның шешімдері сатып алу хаттамалары түрінде рәсімделеді, оларға тендерлік комиссия мүшелері қол қояды, оның хатшысы әр парағына қол қояды және хаттамаларға қол қойылған күннен кейінгі екі жұмыс күні ішінде тендерлік комиссияның хатшысы Биржаның интернет-ресурсында немесе ЭСА-да жариялайды (осы тармақ Биржаның Директорлар кеңесінің 2022 жылдың 30 желтоқсанындағы және 2023 жылдың 10 ақпанындағы шешімдерімен өзгертілді).
38-1.	ЭСА арқылы тендер тәсілімен сатып алуды өткізу кезінде сатып алу хаттамаларына тендер комиссиясының мүшелері мен хатшысы электрондық цифрлық қолтаңбаларды пайдалана отырып қол қояды және тендер қатысушыларын автоматты түрде хабардар ете отырып, ЭСА-да жарияланады (бұл тармақ Биржаның Директорлар кеңесінің 2023 жылдың 10 ақпанындағы шешімімен енгізілді).

3 тарау. Тендер өткiзу туралы хабарлау тәртiбi, тендер шарттарын түсiндiру
39.	Сатып алуды ұйымдастырушы тендер өткізу туралы шешім қабылданған күннен бастап бес жұмыс күнінен кешіктірмей, бірақ әлеуетті өнім берушілердің тендерлік өтінімдерді ұсынуының соңғы күніне дейін кемінде күнтізбелік он күн бұрын Ережелерге 5 қосымшаға сәйкес нысан бойынша Биржаның интернет-ресурсында немесе ЭСА-да тендер өткізу туралы хабарландыруды жариялайды (осы тармақ Биржаның Директорлар кеңесінің 2022 жылдың 30 желтоқсанындағы шешімімен өзгертілді).
40.	Қайта тендер өткізу туралы хабарландыруды сатып алуды ұйымдастырушы қайта сатып алуды өткізу туралы шешім қабылданған күннен бастап бес жұмыс күнінен кешіктірмей, тендерлік өтінімдерді ұсынудың соңғы күніне дейін күнтізбелік жеті күннен кешіктірмей жариялайды.
41.	Әлеуетті өнім берушілер тендер шарттарын түсіндіру қажет болған жағдайда, тендерлік өтінімдерді ұсынудың соңғы мерзімі аяқталғанға дейін кемінде күнтізбелік бес күн бұрын сатып алуды ұйымдастырушыға сұрау салумен жүгінеді.
	Тендер шарттарын түсіндіру туралы сұрау салу сатып алуды ұйымдастырушыға хабарландыруда көрсетілген сатып алуды ұйымдастырушының электрондық немесе пошталық мекен-жайына жазбаша түрде жіберіледі.
42.	Тендер шарттарын түсіндіруді сатып алуды ұйымдастырушы, ал келісім-шарт жобасының техникалық маманданымына және (немесе) елеулі талаптарына қатысты түсініктемелер болған жағдайда сатып алуға бастамашылық жасайтын жауапты бөлімше жүргізеді.
43.	Сатып алуды ұйымдастырушы сұрау салуды алған күннен бастап екі жұмыс күні ішінде тендер шарттарын түсіндіру мәтінін Биржаның интернет-ресурсында жариялайды.
44.	Сатып алуды ұйымдастырушы тендерлік өтінімдерді ұсынудың соңғы күні өткенге дейін күнтізбелік үш күннен кешіктірмей өз бастамасы бойынша немесе әлеуетті өнім берушінің сұрау салуына жауап ретінде тендер шарттарына өзгертулер және (немесе) толықтырулар енгізеді.
	Тендер шарттарына өзгертулер және (немесе) толықтырулар енгізу Биржа Басқармасы Төрағасының немесе оны алмастыратын тұлғаның не өзге де уәкілетті тұлғаның тиісті бұйрығы негізінде жүзеге асырылады (осы абзац Биржаның Директорлар кеңесінің 2022 жылдың 30 желтоқсанындағы шешімімен өзгертілді).
45.	Сатып алуды ұйымдастырушы тендер шарттарына өзгертулер және (немесе) толықтырулар енгізу туралы шешім қабылданған күннен бастап екі жұмыс күнінен кешіктірмей тендер шарттарына енгізілген өзгертулердің және (немесе) толықтырулардың мәтінін Биржаның интернет-ресурсында немесе ЭСА-да орналастырады (осы абзац Биржаның Директорлар кеңесінің 2022 жылдың 30 желтоқсанындағы шешімімен өзгертілді).
Тендерлік өтінімдерді ұсынудың соңғы мерзімі кемінде күнтізбелік бес күнге ұзартылады.
	
4 тарау. Тендерлік өтінімді ұсыну тәртібі
46.	Тендерлік өтінім әлеуетті өнім берушінің тендер шарттарына сәйкес тауарларды жеткізуді, жұмыстарды орындауды, қызметтер көрсетуді жүзеге асыруға келісімін білдіру нысаны болып табылады.
47.	Әлеуетті өнім беруші хабарландыруда көрсетілген оны ұсынудың соңғы мерзімі өткенге дейін бір ғана тендерлік өтінімді ұсынады.
48.	Әлеуетті өнім беруші сатып алуды ұйымдастырушыға ұсынатын тендерлік өтінім:
	1)	Ережелерге 6 қосымшаға сәйкес нысан бойынша әлеуетті өнім берушінің уәкілетті тұлғасы толтырған және қол қойған тендерге қатысуға өтінімді.
		Әлеуетті өнім беруші тендерлік өтінімді ұсынған кезде онда көрсетілген мәліметтердің дұрыстығын растайды;
	2)	әлеуетті өнім беруші оның біліктілік талаптарына сәйкестігін растау үшін ұсынатын құжаттардың тізбесін:
		заңды тұлғалар үшін құқық қабілеттілігін, жеке тұлғалар үшін азаматтық әрекет қабілеттілігін растайтын құжаттар:
		заңды тұлға қызметін Үлгі жарғы негізінде жүзеге асыратын жағдайларды қоспағанда, заңды тұлға Қазақстан Республикасының заңнамасында белгіленген тәртіппен бекітілген жарғының көшірмесін ұсынады, Қазақстан Республикасының бейрезиденттері сауда-саттық тізілімінен қазақ және (немесе) орыс тілдеріндегі нотариат куәландырған аудармасы бар (шетел тілінде құжаттар ұсынылған жағдайда) апостиль қойылған (жария етілген) үзінді көшірменің көшірмесін тапсырады;
		мәліметтері мемлекеттік органдардың ақпараттық жүйелерінде расталатын электрондық құжат нысанындағы Қазақстан Республикасының рұқсаттар және хабарламалар туралы заңнамасына сәйкес алынған (жіберілген) рұқсаттар (хабарламалар) (мемлекеттік органдардың ақпараттық жүйелерінде мәліметтер болмаған жағдайда әлеуетті өнім беруші Қазақстан Республикасының рұқсаттар және хабарламалар туралы заңнамасына сәйкес алынған (жіберілген) тиісті рұқсаттың (хабарламаның) көшірмесін ұсынады);
		заңды тұлғаны мемлекеттік тіркеу (қайта тіркеу) туралы куәліктің немесе анықтаманың көшірмесі, ал егер заңды тұлға қызметін "Заңды тұлғаларды мемлекеттік тіркеу және филиалдар мен өкілдіктерді есептік тіркеу туралы" Қазақстан Республикасының Заңына сәйкес бекітілген Үлгі жарғы негізінде жүзеге асырған жағдайда – мемлекеттік тіркеу туралы өтініштің көшірмесі;
		құрылтайшы немесе құрылтайшылардың құрамы туралы мәліметтерді қамтитын құрылтай құжаттарынан үзінді көшірменің көшірмесі (егер жарғыда құрылтайшылар немесе құрылтайшылардың құрамы туралы мәліметтер болмаса) не тендерлік өтінімдерді ашу күнінің алдындағы бір айдан ерте емес мерзімде берілген ірі акционерлер туралы анықтаманың көшірмесі (осы абзац Биржаның Директорлар кеңесінің 2023 жылдың 10 ақпанындағы шешімімен өзгертілді);
		кәсіпкерлік субъектілерінің санаттары туралы мәліметтерді қамтитын электрондық деректер базасынан алынған электрондық анықтама нысанындағы кәсіпкерлік субъектісінің санаты туралы ақпарат (жеке тұлғалар үшін);
		жеке басын куәландыратын құжаттың көшірмесі (жеке тұлғалар үшін);
		егер әлеуетті өнім беруші жұмыстарды орындау (қызметтер көрсету) үшін қосалқы мердігерлерді (бірлескен орындаушыларды), оның ішінде ілеспе мердігерлерді тартуды көздеген жағдайда, тартылатын қосалқы мердігерлердің не бірлескен орындаушылардың біліктілік талаптарына сәйкестігін растайтын құжаттар;
		бағалы қағаздарды ұстаушылардың тізілімі (акционерлік қоғамдар мен серіктестіктер үшін, қатысушылар тізілімін жүргізуді орталық депозитарий жүзеге асырады), сондай-ақ түпкілікті бенефициарларға дейін иелену құрылымын растайтын өзге де құжаттар/мәліметтер (осы абзац Биржаның Директорлар кеңесінің 2022 жылдың 26 сәуіріндегі шешімімен енгізілді);
	3)	әлеуетті өнім беруші ұсынатын ТЖҚ техникалық маманданымы;
	4)	Ережелерде белгіленген мөлшерде тендерлік өтінімді банк кепілдігінің түпнұсқасы не Биржаның банк шотында орналастырылатын кепілдік ақшалай жарнаның енгізілгенін растайтын төлем құжаты түрінде қамтамасыз ету. Бұл ретте банк кепілдігінің түпнұсқасы Standard & Poor's агенттігінің халықаралық шәкілі бойынша "В+"-тен төмен емес ұзақ мерзімді рейтингі немесе Fitch немесе Moody's Investors Service агенттіктерінің халықаралық шәкілі бойынша ұқсас деңгейдегі рейтингі бар банктен берілуі тиіс (осы тармақша Биржаның Директорлар кеңесінің 2022 жылдың 30 желтоқсанындағы шешімімен өзгертілді);
	5)	әлеуетті өнім берушінің жарғысына сәйкес сенімхатсыз қол қоюға құқығы бар әлеуетті өнім берушінің бірінші басшысын қоспағанда, тендерлік өтінімге қол қою және тендерлік комиссияның отырыстарына қатысу құқығына әлеуетті өнім берушінің мүдделерін білдіретін тұлғаға (тұлғаларға) сенімхат;
	6)	ЭСА арқылы тендер тәсілімен сатып алу жүргізілген жағдайда Ережелерге 7 қосымшаға сәйкес нысан бойынша баға ұсынысы, баға ұсынысы ЭСА функционалын пайдалана отырып электрондық нысанда ұсынылады (осы тармақша Биржаның Директорлар кеңесінің 2023 жылдың 10 ақпанындағы шешімімен өзгертілді);
	7)	тендерде сатып алу мәні болып табылатын жұмыстарды орындау жөніндегі қосалқы мердігерлер (қызметтерді көрсету кезінде бірлескен орындаушылар) туралы мәліметтер, сондай-ақ әлеуетті өнім беруші Ережелерге 8 қосымшаға сәйкес нысан бойынша қосалқы мердігерлерге (бірлескен орындаушыларға) (оларды тартқан жағдайда) беретін жұмыстар мен қызметтердің түрлері;
	8)	тапсырыс беруші бекіткен бағалау критерийлерінің өтінімге қолданылуын растайтын құжаттар (егер әлеуетті өнім беруші бағалау критерийлерін қолдануға үміткер болған жағдайда);
	9)	заңды тұлғалардың уақытша бірлестігі (консорциум) сатып алуға қатысқан жағдайда, осы консорциумның қатысушылары болып табылатын заңды тұлғалар Ережелердің осы тармағында көзделген құжаттардан басқа, өздерінің біліктілік талаптарын растау үшін мынадай құжаттардың көшірмелерін ұсынады:
		заңды тұлғалардың мүшелері арасында жасалған бірлескен шаруашылық қызмет туралы келісім-шарт (консорциумдық келісім);
		бірлескен шаруашылық қызмет туралы келісім-шартта (заңды тұлғалардың уақытша бірлестігінің (консорциумның) қатысуымен) көзделген рұқсатты (хабарламаны) талап ететін қызмет бөлігінде мәліметтері мемлекеттік органдардың ақпараттық жүйелерінде расталатын электрондық құжат нысанындағы Қазақстан Республикасының рұқсаттар және хабарламалар туралы заңнамасына сәйкес алынған (жіберілген) рұқсаттар (хабарламалар) (мемлекеттік органдардың ақпараттық жүйелерінде мәліметтер болмаған жағдайда әлеуетті өнім беруші Қазақстан Республикасының рұқсаттар және хабарламалар туралы заңнамасына сәйкес алынған (жіберілген) тиісті рұқсаттың (хабарламаның) көшірмесін ұсынады). Консорциум Қазақстан Республикасының рұқсаттар және хабарламалар туралы заңнамасына сәйкес консорциумға қатысушылардың көрсетілген талаптарына сәйкес келген жағдайда айналысуға рұқсат алу қажет жекелеген қызмет түрлерін жүзеге асыруға құқық қабілеттілігіне ие болу бөлігінде біліктілік талаптарына сәйкес деп танылады;
	10)	Ережелерге 14 қосымшаға сәйкес кепілдік хат (осы тармақша Биржаның Директорлар кеңесінің 2022 жылдың 26 сәуіріндегі шешімімен енгізілді).
	ЭСА-да сатып алуды жүргізу кезінде әлеуетті өнім беруші әлеуетті өнім беруші басшысының не ол уәкілеттік берген тұлғаның электрондық цифрлық қолтаңбасымен куәландырылған құжаттардың электрондық көшірмелерін ұсынады (осы абзац Биржаның Директорлар кеңесінің 2022 жылдың 30 желтоқсанындағы шешімімен енгізілді).
49.	Тендерлік өтінім қазақ және (немесе) орыс тілдерінде ұсынылады (осы тармақ Биржаның Директорлар кеңесінің 2022 жылдың 30 желтоқсанындағы шешімімен өзгертілді).
50.	Тендерлік өтінімдердің қолданылу мерзімі тендерлік өтінімдер ашылған күннен бастап күнтізбелік 90 (тоқсан) күннен кем емес мерзімге белгіленеді.
51.	Әлеуетті өнім беруші – Қазақстан Республикасының бейрезиденті Қазақстан Республикасының резиденттері үшін Ережелердің 48 тармағында көзделген құжаттарды не Қазақстан Республикасы ратификациялаған халықаралық келісім-шарттарға сәйкес апостиль қойылған (жария етілген), қазақ немесе орыс тілдеріндегі нотариат куәландырған аудармасымен (шетел тілінде құжаттар ұсынылған жағдайда) ұқсас мәліметтерді қамтитын құжаттарды ұсынады.
52.	Әлеуетті өнім беруші тендерлік өтінімді хабарландыруда көрсетілген тендерлік өтінімдерді берудің соңғы мерзімі өткенге дейін нөмірленген парақтарымен бірге мөрленген, тігілген түрінде конвертте ұсынады, соңғы парақ әлеуетті өнім беруші басшысының не ол уәкілеттік берген тұлғаның қолымен расталады.
	Тендерлік баға ұсынысы жеке конвертке салынады және тендерлік өтінім салынған конвертке салынады.
	Тендерлік комиссияның отырыстарына қатысуға сенімхат әлеуетті өнім берушінің мүддесін білдіретін тұлғаға (тұлғаларға) тендерге қатысуға өтінімнен бөлек беріледі.
(Осы тармақ Биржаның Директорлар кеңесінің 2022 жылдың 30 желтоқсанындағы шешімімен өзгертілді)
53.	Тендерлік өтінімді қамтамасыз етуді енгізуді растайтын құжат жеке қоса беріледі.
54.	Тендерлік өтінім салынған конверттің беткі жағында әлеуетті өнім беруші:
1) әлеуетті өнім берушінің атауын және пошталық мекен-жайын;
2) Биржаның атауын және пошталық мекен-жайын;
3) тендердің (лоттың) атауын көрсетеді.
55.	Сатып алуды ұйымдастырушы тендерлік өтінімдерді тіркеу журналына белгіленген мерзім өткенге дейін тендерлік өтінімдер салынған конверттерді ұсынған әлеуетті өнім берушілер туралы мәліметтерді хронологиялық тәртіппен енгізеді. Тендерлік өтінімдерді тіркеу журналында мынадай ақпарат болуы тиіс:
1)	сатып алынатын ТЖҚ атауы;
2)	әлеуетті өнім берушінің атауы;
3)	тендерге қатысуға өтінім берген әлеуетті өнім беруші өкілінің аты-жөні;
4)	тендерге қатысуға өтінімді ұсыну уақыты мен күні;
5)	тендерге қатысуға өтінімді қайтарған немесе тіркеуден бас тартқан жағдайда, Ережелердің нормасын көрсете отырып, мұндай қайтарудың және (немесе) бас тартудың себебі көрсетіледі.
55-1.	ЭСА-да сатып алуды өткізу кезінде тендерлік өтінім автоматты түрде ЭСА-да тіркеледі (осы тармақ Биржаның Директорлар кеңесінің 2022 жылдың 30 желтоқсанындағы шешімімен енгізілді).
56.	Тендерлік комиссияның хатшысы әлеуетті өнім берушілер ұсынған тендерлік өтінімдерді қабылдау сәтінен бастап оларды Биржада белгіленген тәртіппен мұрағатқа сақтауға тапсыру сәтіне дейін сақтауға жауапты болады.
57.	Тендерлік өтінімдерді ұсынудың соңғы мерзімі өткенге дейін әлеуетті өнім берушінің өзі енгізген тендерлік өтінімді қамтамасыз етуді қайтару құқығын сақтай отырып, өзінің тендерлік өтінімін өзгертуіне және (немесе) толықтыруына не кері қайтарып алуына жол беріледі. Тендерлік өтінімге өзгерту және (немесе) толықтыру тендерлік өтінімнің өзі сияқты тәртіппен рәсімделеді және ұсынылады.
58.	Әлеуетті өнім беруші тендерлік өтінімді кері қайтарып алу туралы хабарламаны сатып алуды ұйымдастырушының атына еркін нысанда рәсімдейді.
59.	Тендерлік өтінімдерді ұсынудың соңғы мерзімі өткеннен кейін тендерлік өтінімге өзгертулер және (немесе) толықтырулар енгізуге, сол сияқты оны кері қайтарып алуға жол берілмейді.
60.	Хабарландыруда белгіленген мерзім өткеннен кейін, сондай-ақ Ережелерде белгіленген рәсімдеу тәртібін бұза отырып ұсынылған тендерлік өтінім салынған конверт ашылмайды және әлеуетті өнім берушіге қайтарылады.Бұл ретте, ЭСА-да сатып алуды өткізу кезінде хабарландыруда белгіленген мерзім өткеннен кейін тендерлік өтінімді ұсынуға жол берілмейді (осы тармақ Биржаның Директорлар кеңесінің 2022 жылдың 30 желтоқсанындағы шешімімен өзгертілді).
61.	Әлеуетті өнім беруші оның тендер тәсілімен сатып алуға қатысуына байланысты барлық шығыстарды көтереді. Биржа, сатып алуды ұйымдастырушы, тендерлік комиссия, сараптама комиссиясы (сарапшы) тендер тәсілімен сатып алу қорытындыларына қарамастан, осы шығыстарды өтеу бойынша міндеттемелер алмайды.

5 тарау. Тендерлік өтінімді қамтамасыз ету
62.	Тендерлік өтінімді қамтамасыз етуді әлеуетті өнім беруші:
1) өтінімдерді берудің соңғы мерзімі өткеннен кейін өзінің тендерлік өтінімін кері қайтарып алмауының не өзгертпеуінің;
2) оны тендер жеңімпазы деп анықтаған жағдайда, тендер қорытындылары туралы хаттамада белгіленген мерзімде Биржамен сатып алу туралы келісім-шарт жасасуының және егер өткізілетін сатып алу талаптарында осындай қамтамасыз етуді енгізу көзделген жағдайда, сатып алу туралы келісім-шарттың орындалуын қамтамасыз етуді енгізуінің кепілдігі ретінде енгізеді.
63.	Тендерлік өтінімді қамтамасыз ету осы ТЖҚ сатып алу үшін көрсетілген соманың 1 (бір) пайызы мөлшерінде енгізіледі.
Тиынмен есептелген тендерлік өтінімді қамтамасыз ету сомасы дөңгелектенеді. Бұл ретте 50 (елу) тиыннан кем сома нөлге дейін дөңгелектенеді, ал 50 (елу) тиынға тең және одан жоғары сома 1 (бір) теңгеге дейін дөңгелектенеді.
64.	Тендерлік өтінімді қамтамасыз етудің қолданылу мерзімі тендерлік өтінімдер ашылған күннен бастап есептеледі.
65.	Әлеуетті өнім беруші тендерлік өтінімді қамтамасыз етуді тендерлік өтінім ұсынылатын лоттарға ғана енгізеді.
Әрбір мәлімделген лот бойынша қамтамасыз ету сомаларын бөлместен, сатып алынатын тауарлардың, жұмыстардың, қызметтердің жалпы сомасының 1 (бір) пайызына тең жалпы сомада лоттардан тұратын тендерге тендерлік өтінімді қамтамасыз етуді енгізуге жол беріледі.
66.	Қазақстан Республикасының бейрезиденті әлеуетті өнім беруші енгізген, өзге валютада көрсетілген тендерлік өтінімді қамтамасыз ету ережелерінің талаптарына сәйкестігін анықтау үшін тендерлік комиссия Ұлттық Банк төлемді аудару (банк кепілдігін беру) күніне белгілеген ресми бағам бойынша тендерлік өтінімді қамтамасыз етуді Қазақстан Республикасының ақша бірлігіне аударады.
67.	Әлеуетті өнім беруші тендерлік өтінімді қамтамасыз етудің мынадай түрлерінің бірін таңдайды:
1)	Биржаның банк шотына енгізілетін кепілдік ақшалай жарна;
2)	Ережелерге 9 қосымшаға сәйкес нысан бойынша банк кепілдігі. Бұл ретте банк кепілдігінің түпнұсқасы Standard & Poor's агенттігінің халықаралық шәкілі бойынша "В+" төмен емес ұзақ мерзімді рейтингі немесе Fitch немесе Moody's Investors Service агенттіктерінің халықаралық шәкілі бойынша ұқсас деңгейдегі рейтингі бар банктен берілуі тиіс (осы тармақша Биржаның Директорлар кеңесінің 2022 жылдың 30 желтоқсанындағы шешімімен өзгертілді).
68.	Әлеуетті өнім берушінің үшінші тұлғаларда оның тендерлік өтінімінің қолданылу мерзімі өткенге дейін енгізілген кепілдік ақшалай жарнаға тұтастай не бір бөлігінде талап ету құқығының туындауына әкеп соғатын іс-әрекеттер жасауына жол берілмейді.
Биржаның әлеуетті өнім беруші енгізген кепілдік ақшалай жарнаны пайдалануына жол берілмейді.
69.	Банк кепілдігінің қолданылу мерзімі тендерлік өтінімнің өзінің қолданылу мерзімінен кем емес болып белгіленеді. Банк кепілдігінің қолданылу мерзімі тендерлік өтінімді ұзарту мерзіміне ұзартылады.
70.	Тендерлік өтінімді қамтамасыз етуі жоқ барлық тендерлік өтінімдерді тендерлік комиссия Ережелердің талаптарына сәйкес келмейтін ретінде қабылдамайды.
71.	Әлеуетті өнім беруші енгізген тендерлік өтінімді қамтамасыз ету әлеуетті өнім берушіге мынадай жағдайлардың бірі басталған:
1)	осы әлеуетті өнім беруші тендерлік өтінімдерді ұсынудың соңғы мерзімі өткенге дейін өзінің тендерлік өтінімін кері қайтарып алған;
2)	тендерге қатысуға рұқсат беру туралы хаттамаға қол қойған.
Көрсетілген жағдай тендерге қатысушы деп танылған әлеуетті өнім берушілерге қолданылмайды;
3) тендер қорытындылары туралы хаттамаға қол қойған.
Көрсетілген жағдай жеңімпаз деп анықталған әлеуетті өнім берушіге қолданылмайды;
4)	сатып алу туралы келісім-шарт күшіне енген және (немесе) тендер жеңімпазы сатып алу туралы келісім-шарттың орындалуын қамтамасыз етуді енгізген күннен бастап он жұмыс күні ішінде қайтарылады.
72.	Әлеуетті өнім беруші енгізген тендерлік өтінімді қамтамасыз ету мынадай жағдайлардың бірі басталған:
1)	әлеуетті өнім беруші тендерлік өтінімдерді ұсынудың соңғы мерзімі өткеннен кейін тендерлік өтінімді кері қайтарып алған не өзгерткен және (немесе) толықтырған;
2)	тендер жеңімпазы болып анықталған әлеуетті өнім беруші сатып алу туралы келісім-шарт жасасудан жалтарған;
3)	тендер жеңімпазы сатып алу туралы келісім-шарт жасасып, Ережелердің 156 тармағының екінші бөлігінде көзделген жағдайды қоспағанда, сатып алу туралы келісім-шарттың орындалуын қамтамасыз етуді енгізу туралы талапты орындамаған не уақтылы орындамаған кезде қайтарылмайды.

6 тарау. Тендерлік өтінімдерді ашу
73.	Тендерлік баға ұсыныстарын қоспағанда, келіп түскен тендерлік өтінімдер хабарландыруда көрсетілген күні, уақытта және орында ашылады.
74.	Тендерлік өтінімдер салынған конверттерді ашу кезінде тендерлік өтінімді ұсынған әлеуетті өнім берушінің және (немесе) оның уәкілетті өкілінің құжатпен рәсімделген өкілеттіктері болған кезде қатысуына жол беріледі.
75.	Тендерлік баға ұсыныстары әлеуетті өнім берушілер тендерге қатысуға жіберілгеннен кейін не бір тендерлік өтінім ұсынылған жағдайда ашылады.
76.	Тендерлік өтінімдерді ашу жөніндегі тендерлік комиссияның отырысы мынадай реттілікпен өтеді:
тендерлік комиссияның хатшысы:
1) қатысушыларды:
· тендерлік комиссияның құрамы;
· әлеуетті өнім берушілердің тендер шарттарын түсіндіру бойынша сұрау салуларының болуы не болмауы;
· тендер шарттарына енгізілген өзгертулердің және (немесе) толықтырулардың болуы не болмауы;
· тендерлік өтінімдерді ұсынған әлеуетті өнім берушілер туралы хабар етеді;
· осы тендер бойынша өзге де ақпаратты жария етеді;
2) тендерлік баға ұсыныстары бар конверттерді қоспағанда, тендерлік өтінімдер салынған конверттерді ашады және өтінімде қамтылған құжаттардың тізбесін және олардың қысқаша мазмұнын жария етеді;
3) әлеуетті өнім берушілердің уәкілетті өкілдеріне тендерлік комиссияның әрекеттеріне (әрекетсіздігіне), шешімдеріне шағымдардың болуы туралы сұрау салады;
4) әлеуетті өнім берушілерді Биржаның интернет-ресурсында тендерлік өтінімдерді ашу хаттамасының мәтінін орналастыру мерзімі туралы хабардар етеді;
5) тендерлік өтінімдерді ашудың тиісті хаттамасын рәсімдейді, оны Биржаның интернет-ресурсында жариялайды.
77.	Тендерлік өтінімдерді ашу хаттамасы мынадай мәліметтерді қамтиды:
1)	отырысты өткізу күні, уақыты және орны;
2)	тендерлік комиссияның құрамы;
3)	лоттар мен сатып алу үшін бөлінген сомаларды көрсете отырып, сатып алынатын ТЖҚ атауы;
4)	өтінімдерді беру күні мен уақытын көрсете отырып, белгіленген мерзімде өтінімдерді ұсынған әлеуетті өнім берушілердің атауы мен нақты мекен-жайы;
5)	өтінімдерді ұсынудың соңғы мерзімінен кейін олардың ұсынылуына байланысты өтінімдері қайтарылған не өздерінің тендерлік өтінімдерін қайтарып алған әлеуетті өнім берушілердің атауы мен нақты мекен-жайы;
6)	өтінімде қамтылған құжаттардың тізбесі;
7)	басқа ақпарат (бар болса).
78.	Әлеуетті өнім берушілердің хабарландыруда белгіленген мерзімде ұсынылған тендерлік өтінімдері ашылуға жатады. ЭСА-да сатып алуды өткізу кезінде тендерлік өтінімдерді ашу тендерлік баға ұсынысын қоспағанда, хабарландыруда көрсетілген күні және уақытта автоматты түрде жүргізіледі, ол әлеуетті өнім беруші тендерге қатысуға жіберілгеннен кейін немесе бір тендерлік өтінім ұсынылған жағдайда ғана қолжетімді болады (бұл тармақ Биржаның Директорлар кеңесінің 2022 жылдың 30 желтоқсанындағы және 2023 жылдың 10 ақпанындағы шешімдерімен өзгертілді);
78-1.	ЭСА арқылы сатып алуды өткізу кезінде тендерлік өтінімдерді ашу хаттамасы автоматты түрде қалыптастырылады (осы тармақ Биржаның Директорлар кеңесінің 2023 жылдың 10 ақпанындағы шешімімен енгізілді).

7 тарау. Тендерлік өтінімдерді қарау
79.	Тендерлік өтінімдерді қарауды тендерлік комиссия олар ашылған күннен бастап он жұмыс күнінен аспайтын мерзімде жүзеге асырады.
80.	Егер тендерге (лотқа) бір ғана тендерлік өтінім ұсынылса, онда ол әлеуетті өнім берушінің тендер шарттарына сәйкестігі тұрғысынан да қаралады.
81.	Тендерлік комиссия:
1)	әлеуетті өнім берушілердің тендерлік өтінімдерін әрбір лот бойынша тендер шарттарына сәйкестігі тұрғысынан қарайды;
2)	құжаттардың толық емес тізбесін ұсынған және (немесе) тиісті түрде рәсімделмеген құжаттарды ұсынған әлеуетті өнім берушілерді анықтайды, содан кейін оларға тендерлік өтінімдерді тендер шарттарына сәйкес келтіру құқығын береді;
3)	тендерлік өтінімдерді ұсынған әлеуетті өнім берушілерден және тиісті мемлекеттік органдардан, жеке және заңды тұлғалардан әлеуетті өнім берушілердің тендерлік өтінімдерін қарау мен салыстыруды жеңілдету үшін жазбаша нысанда (оның ішінде электрондық пошта арқылы) материалдар мен түсіндірмелер сұратады;
4)	(осы тармақша Биржа Директорлар кеңесінің 2022 жылдың 30 желтоқсанындағы шешімімен алынып тасталды).
5)	тендер шарттарына сәйкес келетін әлеуетті өнім берушілерді анықтайды және оларды тендерге қатысушылар деп таниды.
82.	Тендерлік комиссия тиісті уәкілетті органдардың интернет-ресурсында не мемлекеттік ақпараттық жүйесінде, сондай-ақ BackOffice System ақпараттық жүйесінде орналастырылған ақпаратты әлеуетті өнім берушілердің және/немесе оның қосалқы мердігерлерінің (бірлескен орындаушыларының) (осы абзац Биржаның Директорлар кеңесінің 2022 жылдың 26 сәуіріндегі шешімімен өзгертілді):
	1)	тендерге қатысатын не басқа әлеуетті өнім берушілермен не сатып алуды ұйымдастырушымен үлестестігінің болуы;
	2)	банкроттық не тарату процедурасына қатысының болмауы;
	3)	мемлекеттік сатып алуға жосықсыз қатысушылардың тізілімінде олар туралы мәліметтердің болуы немесе болмауы;
	4)	атқарушылық іс жүргізу бойынша борышкерлердің тізіліміне сәйкес тиісті қаржы жылына арналған республикалық бюджет туралы заңда белгіленген айлық есептік көрсеткіштің бес еселенген мөлшерінен астам мөлшерде атқарушылық құжаттар бойынша орындалмаған міндеттемелердің болуы;
	5)	террористер тізбесінде және санкциялық тізімдерде олар және (немесе) олардың қатысушылары/ірі акционерлері, сондай-ақ түпкілікті бенефициарлар туралы мәліметтердің болуы (осы тармақша Биржаның Директорлар кеңесінің 2022 жылдың 26 сәуіріндегі шешімімен енгізілді және Биржаның Директорлар кеңесінің 2022 жылдың 30 желтоқсанындағы және 2023 жылдың 10 ақпанындағы шешімдерімен өзгертілді);
	6)	"Қазақстан Республикасы Ұлттық Банкінің, оның ведомстволарының, оның құрылымына кіретін ұйымдардың және дауыс беретін акцияларының (жарғылық капиталға қатысу үлестерінің) елу және одан да көп пайызы Қазақстан Республикасының Ұлттық Банкіне тиесілі немесе оның сенімгерлік басқаруындағы заңды тұлғалардың және олармен үлестес заңды тұлғалардың тауарларды, жұмыстарды және көрсетілетін қызметтерді иеленуі қағидаларын бекіту туралы" Қазақстан Республикасының Ұлттық Банкі Басқармасының 2018 жылдың 27 тамыздағы № 192 қаулысына сәйкес тендер өткізу туралы хабарландыру күнінің алдындағы 2 (екі) жыл ішінде әлеуетті өнім берушінің және (немесе) оның қосалқы мердігерінің (бірлескен орындаушысының) өзі мен тапсырыс беруші арасында бұрын жасалған сатып алу туралы келісім-шарт бойынша өз міндеттемелерін орындамау не тапсырыс берушімен шарт жасасудан жалтару фактісінің болуы бөлігінде сәйкестігін нақтылау мақсатында қарайды (осы тармақша Биржаның Директорлар кеңесінің 2022 жылдың 30 желтоқсанындағы шешімімен енгізілді).
83.	Тендерлік комиссия енгізілген тендерлік өтінімді қамтамасыз етуді:
	1)	банк кепілдігінің қолданылу мерзімі жеткіліксіз болған;
	1-1) Standard & Poor's агенттігінің халықаралық шәкілі бойынша "В+" төмен ұзақ мерзімді рейтингі немесе Fitch немесе Moody's Investors Service агенттіктерінің халықаралық шәкілі бойынша ұқсас деңгейдегі рейтингі бар банктен банк кепілдігін берген (осы тармақша Биржаның Директорлар кеңесінің 2022 жылдың 30 желтоқсанындағы шешімімен енгізілді);
	2)	мынадай мәліметтердің болмауынан көрінген банк кепілдігі тиісінше рәсімделмеген:
		сатып алынатын ТЖҚ атаулары;
		банктің уәкілетті тұлғасының қолтаңбалары;
		банк кепілдігінің қолданылу мерзімі, сондай-ақ оны ұсыну шарттары;
		банк кепілдігі берілген және пайдасына енгізілетін тұлға туралы;
	3)	ТЖҚ сатып алу үшін бөлінген соманың 1 (бір) пайызынан кем мөлшерде тендерлік өтінімді қамтамасыз етуді енгізген жағдайда Ережелердің талаптарына сәйкес келмейді таниды.
84.	Сараптама комиссиясы (сарапшы) тендерлік комиссияның төрағасы немесе оның орынбасары белгілеген мерзімде әлеуетті өнім берушілер ұсынған құжаттардың Ережелердің осы бөлімінің 2 тарауында көзделген тәртіппен тапсырыс беруші бекіткен техникалық маманданымның талаптарына ұсынылған ТЖҚ-ның сәйкестігі не сәйкес еместігі тұрғысынан қарайды.
85.	Әлеуетті өнім беруші мынадай жағдайларда:
	1)	тендерлік өтінім тендер шарттарына сәйкес келмеген;
	2)	дәйексіз ақпарат беру фактісін анықталған;
	3)	әлеуетті өнім беруші және (немесе) оның қосалқы мердігері (бірлескен орындаушысы) мемлекеттік сатып алуға жосықсыз қатысушылардың тізілімінде тұрған;
	4)	әлеуетті өнім беруші және (немесе) оның қосалқы мердігері (бірлескен орындаушысы) банкрот болып табылған және (немесе) тарату процесіне жататын;
	5)	әлеуетті өнім берушінің және (немесе) оның қосалқы мердігерінің (бірлескен орындаушысының) атқарушылық іс жүргізу жөніндегі борышкерлердің тізіліміне сәйкес тиісті қаржы жылына арналған республикалық бюджет туралы заңда белгіленген айлық есептік көрсеткіштің бес еселенген мөлшерінен астам мөлшерде атқарушылық құжаттар бойынша орындалмаған міндеттемелері болған;
	6)	"Қазақстан Республикасы Ұлттық Банкінің, оның ведомстволарының, оның құрылымына кіретін ұйымдардың және дауыс беретін акцияларының (жарғылық капиталға қатысу үлестерінің) елу және одан да көп пайызы Қазақстан Республикасының Ұлттық Банкіне тиесілі немесе оның сенімгерлік басқаруындағы заңды тұлғалардың және олармен үлестес заңды тұлғалардың тауарларды, жұмыстарды және көрсетілетін қызметтерді иеленуі қағидаларын бекіту туралы" Қазақстан Республикасының Ұлттық Банкі Басқармасының 2018 жылдың 27 тамыздағы № 192 қаулысына сәйкес тендер өткізу туралы хабарландыру күнінің алдындағы 2 (екі) жыл ішінде әлеуетті өнім берушінің және (немесе) оның қосалқы мердігерінің (бірлескен орындаушысының) өзі мен тапсырыс беруші арасында бұрын жасалған сатып алу туралы келісім-шарт бойынша өз міндеттемелерін орындамау не тапсырыс берушімен шарт жасасудан жалтару фактісі болған;
	7)	террористер тізбесінде және санкциялық тізімдерде әлеуетті өнім беруші және (немесе) оның қатысушылары/ірі акционерлері, сондай-ақ түпкілікті бенефициарлар туралы мәліметтер болған жағдайларда тендерге қатысуға жіберілмейді және тендерге қатысушы болып танылмайды (осы тармақша Биржаның Директорлар кеңесінің 2023 жылдың 10 ақпанындағы шешімімен өзгертілді).
(Осы тармақ Биржаның Директорлар кеңесінің 2022 жылдың 30 желтоқсанындағы шешімімен өзгертілді)
86.	Егер тендерлік өтінімде ұсынылған өтінімнің мәнін қозғамай түзетуге болатын грамматикалық немесе арифметикалық қателер болса, тендерлік өтінім тендер шарттарына жауап береді деп танылады.
87.	Әлеуетті өнім берушілердің тендер шарттарына сәйкестігі не сәйкес еместігі тұрғысынан тендерлік өтінімдерді қарау нәтижелері бойынша тендерлік комиссия мынадай шешімдердің бірін қабылдайды:
	1)	тендер шарттарына сәйкес келмейтін әлеуетті өнім берушілер тізбесінде болған жағдайда тендерге қатысуға алдын ала рұқсат беру хаттамасын рәсімдейді;
	2)	әлеуетті өнім берушілер тендер шарттарына сәйкес келген жағдайда тендерге қатысуға рұқсат беру туралы хаттаманы рәсімдейді.
(Осы тармақ Биржаның Директорлар кеңесінің 2022 жылдың 30 желтоқсанындағы шешімімен өзгертілді)
88.	Тендер шарттарына сәйкес келмейтін әлеуетті өнім берушілер анықталған жағдайда, тендер комиссиясы мұндай әлеуетті өнім берушілерге, тендерлік баға ұсынысын ұсынбау және/немесе тендерге қатысуға өтінімді қамтамасыз етуді енгізбеу, сол сияқты тендерге қатысуға өтінімді қамтамасыз етуді енгізуді растайтын құжатты ұсынбау жағдайларын қоспағанда, тендерге қатысуға алдын ала рұқсат беру хаттамасының мәтіні жарияланған күннен бастап 3 (үш) жұмыс күні ішінде тендерлік өтінімдерді тендер шарттарына сәйкес келтіру құқығын береді (осы абзац Биржаның Директорлар кеңесінің 2022 жылдың 30 желтоқсанындағы шешімімен өзгертілді).
	Әлеуетті өнім беруші және (немесе) оның қатысушылары/ірі акционерлері, сондай-ақ түпкілікті бенефициарлар туралы мәліметтер санкциялық тізімдермен сәйкес келген жағдайда, одан әрі талдау процедуралары нәтижелері тендерге қатысуға алдын ала рұқсат беру хаттамасында көрсетілетін келісім-келісім-шарттық жұмысты ұйымдастыру тәртібін регламенттейтін ішкі құжатқа сәйкес жүргізіледі (осы абзац Биржаның Директорлар кеңесінің 2023 жылдың 10 ақпанындағы шешімімен өзгертілді). 
(Осы тармақ Биржаның Директорлар кеңесінің 2022 жылдың 26 сәуіріндегі шешімімен өзгертілді)
89.	Тендерге қатысуға алдын ала рұқсат беру хаттамасы мынадай ақпаратты қамтиды:
1) тендерлік комиссия отырысының орны, күні мен уақыты;
2) тендерлік комиссияның, сараптама комиссиясының (сарапшының) құрамы (олар тартылған жағдайда);
3) тендерлік өтінімдерді олардың тендер шарттарына сәйкестігі тұрғысынан қарау нәтижелері:
тендер шарттарына сәйкес келетін әлеуетті өнім берушілердің тізбесі;
олардың сәйкес келмеу себептерін көрсете отырып, тендер шарттарына сәйкес келмейтін әлеуетті өнім берушілердің тізбесі;
4)	тендерлік өтінімдерді тендер шарттарына сәйкес келтіру құқығы берілген әлеуетті өнім берушілердің тізбесі;
5)	тендерлік өтінімдерді тендер шарттарына сәйкес келтіру мақсатында әлеуетті өнім берушілер ұсынатын қосымша құжаттарды қабылдау орны, күні және уақыты.
90.	Егер тендер тәсілімен сатып алу лоттардан тұратын болса, онда тендерге қатысуға алдын ала рұқсат беру хаттамасында әрбір лот бойынша тендерге қатысқан әлеуетті өнім берушілер көрсетіледі.
90-1.	ЭСА арқылы сатып алуды өткізу кезінде тендерге қатысуға алдын ала рұқсат беру хаттамасы автоматты түрде қалыптастырылады (осы тармақ Биржаның Директорлар кеңесінің 2023 жылдың 10 ақпанындағы шешімімен енгізілді).
91.	Тендерлік комиссияның, сараптау комиссиясының (сарапшының) (олар тартылған жағдайда) қайта отырысы әлеуетті өнім берушілердің тендерлік өтінімдерді тендер шарттарына сәйкес келтіру мерзімі өткен күннен бастап 3 (үш) жұмыс күні ішінде өткізіледі, онда тендерлік комиссия:
1)	әлеуетті өнім берушілер қосымша ұсынған құжаттарды (бар болса) қарайды;
2)	тендер шарттарына сәйкес келетін әлеуетті өнім берушілерді анықтайды және оларды тендерге қатысушылар деп таниды;
3)	тендерлік баға ұсыныстарын ашу күнін көрсете отырып, тендерге қатысуға рұқсат беру туралы хаттаманы рәсімдейді.
92.	Тендерге қатысуға рұқсат беру туралы хаттама мынадай ақпаратты қамтиды:
1) тендерлік комиссия отырысының орны, күні мен уақыты;
2) тендерлік комиссияның, сараптама комиссиясының (сарапшының) (олар тартылған жағдайда) құрамы;
3) тендерлік өтінімдерді тендер шарттарына сәйкес келтіру құқығы берілген, сондай-ақ тендерге қатысуға алдын ала рұқсат беру хаттамасында көрсетілген құжаттарды ұсынған әлеуетті өнім берушілердің тізбесі;
4) тендер шарттарына сәйкес келетін және сәйкес келмейтін, сондай-ақ тендерге қатысуға жіберілген және жіберілмеген әлеуетті өнім берушілердің тізбесі;
5) тендерлік баға ұсыныстарын ашу орны, күні және уақыты.
92-1.	ЭСА арқылы сатып алуды өткізу кезінде тендерге қатысуға рұқсат беру туралы хаттама автоматты түрде қалыптастырылады (бұл тармақ Биржаның Директорлар кеңесінің 2023 жылдың 10 ақпанындағы шешімімен енгізілді).


8 тарау. Тендерлік баға ұсыныстарын ашу,
бағалау және салыстыру тәртібі
93.	Тендерлік комиссия тендерге қатысуға рұқсат беру туралы хаттамада белгіленген күні, уақытта және орында тендерлік баға ұсыныстарын ашу, оларды бағалау және салыстыру бойынша отырыс өткізеді.
94.	Тендерлік комиссия:
1)	тендерге қатысушының ТЖҚ сатып алу үшін бөлінген сомадан асатын тендерлік баға ұсынысын қабылдамайды;
2)	Ережелердің осы бөлімінің 9 тарауында көзделген жағдайларда және тәртіппен демпингтік бағаны есептейді және тендерге қатысушының демпингтік болып табылатын тендерлік баға ұсынысын қабылдамайды;
3)	тендерге қатысушылардың кемінде 2 (екі) қабылданбаған тендерлік баға ұсыныстары болған кезде тендер шарттарында көзделген бағалау критерийлерін есептейді;
4)	тендер жеңімпазын анықтайды.
95.	Тендер жеңімпазы ең төменгі баға не бекітілген бағалау критерийлерін қолдануды ескере отырып есептелген ең жоғары балл негізінде анықталады.
Тендерлік баға ұсыныстарының бағалары немесе балдары (бағалау критерийлері қолданылған жағдайда) тең болған кезде тендерлік баға ұсынысы басқа әлеуетті өнім берушілердің баға ұсыныстарынан бұрын түскен әлеуетті өнім беруші жеңімпаз деп танылады.
96.	Ұсынысы тендер жеңімпазынан кейін артықшылықты болып табылатын әлеуетті өнім беруші тендер жеңімпазының бағасынан кейінгі баға не тендер шарттарында көзделген бағалау критерийлерін қолдануды ескере отырып есептелген тендер жеңімпазынан кейінгі ең жоғары балл негізінде анықталады.
Тендерлік баға ұсыныстарының бағалары немесе балдары (бағалау критерийлері қолданылған жағдайда) тең болған кезде тендер жеңімпазынан кейін ұсынысы басым болып табылатын әлеуетті өнім беруші болып басқа әлеуетті өнім берушілердің баға ұсыныстарынан бұрын келіп түскен әлеуетті өнім беруші танылады.
97.	Тендерге қатысушылардың тендерлік баға ұсыныстарын бағалау және салыстыру және тендер жеңімпазын анықтау нәтижелері бойынша тендер қорытындылары туралы хаттама рәсімделеді.
98.	Тендер қорытындылары туралы хаттама мынадай ақпаратты қамтиды:
1) қорытындыларды шығару орны, күні мен уақыты;
2) тендерлік комиссияның құрамы;
3)	сатып алу жоспарына сәйкес сатып алу үшін бөлінген сома;
4)	тендерге қатысушылардың тізбесі және олардың тендерлік баға ұсыныстары;
5)	бас тарту себептерін көрсете отырып, баға ұсыныстары қабылданбаған тендерге қатысушылардың тізбесі;
6)	бағалау критерийлерін қолдану нәтижелері (олар бар болса);
7)	тендер жеңімпазы, сатып алу туралы келісім-шарттың сомасы, Ережелердің 99 тармағында көзделген құжаттарды ұсыну және сатып алу туралы келісім-шарт жасасу мерзімдері туралы мәліметтер;
8)	ұсынысы тендер жеңімпазынан кейін неғұрлым артықшылықты болып табылатын тендерге қатысушы туралы мәліметтер.
98-1.	ЭСА арқылы сатып алуды өткізу кезінде тендердің қорытындылары туралы хаттама автоматты түрде қалыптастырылады (осы тармақ Биржаның Директорлар кеңесінің 2023 жылдың 10 ақпанындағы шешімімен енгізілді).
99.	Тендер жеңімпазы болып анықталған әлеуетті өнім беруші сатып алу қорытындылары туралы хаттама жарияланған күннен бастап 5 (бес) жұмыс күні ішінде сатып алуды ұйымдастырушыға:
	1)	заңды тұлға қызметін Үлгілік жарғы негізінде жүзеге асыратын жағдайларды қоспағанда, Қазақстан Республикасының заңнамасында белгіленген тәртіппен бекітілген жарғының нотариат куәландырған көшірмесін ұсынады, Қазақстан Республикасының бейрезиденттері сауда-саттық тізілімінен қазақ және (немесе) орыс тілдеріндегі нотариат куәландырған аудармасы бар (шетел тілінде құжаттар ұсынылған жағдайда) апостиль қойылған (жария етілген) үзінді көшірменің нотариат куәландырған көшірмесін ұсынады;
	2)	мәліметтері мемлекеттік органдардың ақпараттық жүйелерінде расталатын электрондық құжат нысанындағы Қазақстан Республикасының рұқсаттар және хабарламалар туралы заңнамасына сәйкес алынған (жіберілген) рұқсаттарды (хабарламаларды) (мемлекеттік органдардың ақпараттық жүйелерінде мәліметтер болмаған жағдайда әлеуетті өнім беруші Қазақстан Республикасының рұқсаттар және хабарламалар туралы заңнамасына сәйкес алынған (жіберілген) тиісті рұқсаттың (хабарламаның) нотариат куәландырған көшірмесін ұсынады);
	3)	құрылтайшы немесе құрылтайшылардың құрамы туралы мәліметтерді қамтитын құрылтай құжаттарынан үзіндінің нотариат куәландырған көшірмесін (егер жарғыда құрылтайшылар немесе құрылтайшылардың құрамы туралы мәліметтер болмаса) не тендерлік өтінімдерді ашу күнінің алдындағы бір айдан ерте емес мерзімде берілген ірі акционерлер туралы анықтаманың түпнұсқасын (осы тармақша Биржаның Директорлар кеңесінің 2023 жылдың 10 ақпанындағы шешімімен өзгертілді);
	4)	жеке басын куәландыратын құжаттың нотариат куәландырған көшірмесін (жеке тұлғалар үшін);
	5)	заңды тұлғалар (консорциумға қатысушылар) арасында жасалған бірлескен шаруашылық қызмет туралы келісім-шарттың нотариат куәландырған көшірмесін ұсынады.
[bookmark: sub1002642533][bookmark: sub1001386141]	Тендер жеңімпазы болып анықталған әлеуетті өнім беруші Ережелердің осы тармағында көзделген құжаттарды ұсынбаған не олардың тендерлік өтінімдер құрамында ұсынылған құжаттардың көшірмелеріне сәйкес келмеуі анықталған жағдайда, сатып алуды ұйымдастырушы Ережелердің 151 және 163 тармақтарында көзделген іс-әрекеттерді орындайды.
[bookmark: _Hlk126140840]	Осы тармақта белгіленген талап ЭСА арқылы өткізілген тендер жеңімпаздары деп анықталған әлеуетті өнім берушілерге қолданылмайды (осы абзац Биржаның Директорлар кеңесінің 2023 жылдың 10 ақпанындағы шешімімен өзгертілді).
100. Тендерлік комиссия:
1)	тендерлік өтінімдер болмаған;
2)	2 (екеуден) кем тендерлік өтінім ұсынылған;
3)	тендерге қатысуға 1 (бір) әлеуетті өнім беруші жіберілген;
4)	тендерге қатысуға бірде-бір әлеуетті өнім беруші жіберілмеген;
5)	егер Ережелердің 94 тармағының 1) және 2) тармақшалары негізінде тендерлік баға ұсыныстары қабылданбағаннан кейін 1 (бір) тендерлік баға ұсынысы бағалауға жататын жағдайларда тендерді өтпеді деп таниды.
101. Тендерлік өтінімдер болмаған жағдайда сатып алуды ұйымдастырушы өткізілмеген тендер (лот) бойынша сатып алу қорытындылары туралы хаттаманы қалыптастырады.
102. Егер тендер өтпеді деп танылса не ұсынысы тендер жеңімпазынан кейін неғұрлым артықшылықты болып табылатын әлеуетті өнім беруші сатып алу туралы келісім-шарт жасасудан жалтарса, Биржа Басқармасының Төрағасы немесе оны алмастыратын тұлға не өзге уәкілетті тұлға мынадай шешімдердің бірін қабылдайды (бұл абзац Биржаның Директорлар кеңесінің 2022 жылдың 30 желтоқсанындағы шешімімен өзгертілді):
1)	тендер тәсілімен сатып алуды қайта өткізу туралы;
2)	тендер шарттарының өзгерту және тендерді қайта өткізу туралы;
3)	тікелей келісім-шарт жасасу тәсілімен сатып алуды өткізу туралы.

9 тарау. Тендерлік өтінімнің демпингтік
бағасын анықтау тәртібі
103.	Егер әлеуетті өнім берушінің құрылысқа арналған тендерлік баға ұсынысы техникалық-экономикалық негіздемеде (жобалау-сметалық құжаттаманы әзірлеу үшін) және Қазақстан Республикасының сәулет, қала құрылысы және құрылыс қызметі туралы заңнамасына сәйкес сараптамадан өткен жобалау-сметалық құжаттамада көрсетілген бағадан 5 (бес) пайыздан астам төмен болған жағдайда, ол демпингтік баға ұсынысы деп танылады. 
104.	Егер әлеуетті өнім берушінің ғимараттар мен құрылыстарды ағымдағы жөндеу жөніндегі жұмыстарға арналған тендерлік баға ұсынысы тендерге бөлінген бағадан 5 (бес) пайыздан астам төмен болған жағдайда, ол демпингтік баға деп танылады.
105.	Әлеуетті өнім берушінің техникалық-экономикалық негіздемені, жобалау (жобалау-сметалық) құжаттамасын және қала құрылысы жобаларын әзірлеу жөніндегі жұмыстарға арналған тендерлік баға ұсынысы, егер ол тендерге бөлінген бағадан 5 (бес) пайыздан астам төмен болса, демпингтік ұсыныс деп танылады.
106.	Сәулет, қала құрылысы және құрылыс қызметі саласында инжинирингтік қызметтер көрсетуге әлеуетті өнім берушінің тендерлік баға ұсынысы, егер ол тендерге бөлінген бағадан 10 (он) пайыздан астам төмен болса, демпингтік баға деп танылады.
107.	Консультациялық (консалтингтік) қызметтерге әлеуетті өнім берушінің тендерлік баға ұсынысы, егер ол тендерге қатысушылардың кері қайтарылмаған тендерлік баға ұсыныстарының орташа арифметикалық бағасының 70 (жетпіс) пайызынан астам төмен болса және қосылған құн салығын есепке алмағанда, тауарларды, жұмыстарды, қызметтерді сатып алу жоспарында сатып алу үшін көзделген сомадан аспайтын болса, демпингтік ұсыныс деп танылады. (осы тармақ Биржаның Директорлар кеңесінің 2022 жылдың 30 желтоқсанындағы шешімімен өзгертілді).
108.	Тендерлік комиссия әлеуетті өнім берушілердің демпингтік бағаларды ұсыну фактісін белгілеген кезде сатып алу қорытындылары туралы хаттамада демпингтік бағаларды ұсынған әлеуетті өнім берушілер және оларды есептеу тәртібі туралы ақпарат көрсетіледі.

4 бөлім. БАҒА ҰСЫНЫСТАРЫН СҰРАТУ ТӘСІЛІМЕН САТЫП АЛУ
108-1.	Баға ұсыныстарын сұрату тәсілімен сатып алуды ұйымдастыру және өткізу үшін сатып алынатын ТЖҚ техникалық маманданымы жауапты бөлімшеге жетекшілік ететін Биржа Басқармасының мүшесімен немесе оны алмастыратын тұлғамен не өзге де уәкілетті тұлғамен келісіледі (осы тармақ Биржаның Директорлар кеңесінің 2022 жылдың 30 желтоқсанындағы шешімімен енгізілді және Биржаның Директорлар кеңесінің 2023 жылдың 10 ақпанындағы шешімімен өзгертілді).
109.	Қазақстан Республикасының рұқсаттар және хабарламалар туралы заңнамасына сәйкес алынған (жіберілген) рұқсаттарды (хабарламаларды) алу қажет болатын қызмет саласындағы ТЖҚ сатып алуды жүргізу кезінде өнім беруші оның құқық қабілеттілігін растайтын осындай құжатты ұсынған жағдайда өнім берушімен сатып алу туралы келісім-шарт жасалады.
[bookmark: SUB350200]110.	Баға ұсыныстарын сұрату тәсілін қолдану мақсатында қаржы жылы ішінде біртекті тауарларды, жұмыстарды, қызметтерді сатып алудың жылдық көлемін олардың біреуінің мөлшері Ережелердің 7 тармағының 2) тармақшасында көзделген мөлшерге тең немесе одан аз бөліктерге бөлшектеуге жол берілмейді.
111.	Біртекті болып табылмайтын ТЖҚ баға ұсыныстарын сұрату тәсілімен сатып алуды жүргізу кезінде сатып алуды ұйымдастырушы ТЖҚ олардың біртекті түрлері бойынша лоттарға бөледі.
112.	Баға ұсыныстарын сұрату тәсілімен сатып алу жеңімпазын анықтау әрбір лот бойынша жүзеге асырылады.
113.	Сатып алуды ұйымдастырушы баға ұсыныстарын беру мерзімі аяқталғанға дейін кемінде бес жұмыс күні бұрын баға ұсыныстарын сұрату тәсілімен ТЖҚ сатып алуды өткізу туралы хабарландыруды Биржаның интернет-ресурсында немесе ЭСА-да жариялайды (осы абзац Биржаның Директорлар кеңесінің 2023 жылдың 10 ақпанындағы шешімімен өзгертілді).
	Баға ұсыныстарын сұрату тәсілімен сатып алуды өткізу туралы хабарландыру мынадай мәліметтерді қамтиды:
	1)	сатып алуды ұйымдастырушының атауы және пошталық мекен-жайы;
	2)	сатып алынатын ТЖҚ атауы;
	3)	тауарларды жеткізу, жұмыстарды орындау, қызметтерді көрсету саны (көлемі), орны мен мерзімдері;
	4)	техникалық маманданым;
	5)	әлеуетті өнім берушілердің баға ұсыныстарын беру орны мен соңғы мерзімі, сондай-ақ оларды ашу күні, уақыты және орны;
	6)	елеулі талаптарды көрсете отырып, сатып алу туралы келісім-шарттың жобасы;
	7)	өзге де ақпарат (қажет болған жағдайда);
	8)	Ережелерге 14 қосымшаға сәйкес кепілдік хат беру туралы талап;
	9)	сатып алу жоспарына сәйкес сатып алу үшін бөлінген сома.
(Осы тармақ Биржаның Директорлар кеңесінің 2022 жылдың 26 сәуіріндегі және 2022 жылдың 30 желтоқсанындағы шешімдерімен өзгертілді)
114.	Бұрын жарияланған хабарландыруға баға ұсыныстарын ұсынудың соңғы мерзіміне дейін бір жұмыс күнінен кешіктірмей өзгертулер және (немесе) толықтырулар енгізілген жағдайда, сатып алуды ұйымдастырушы хабарландыруға енгізілген өзгертулерді және (немесе) толықтыруларды Биржаның интернет-ресурсында немесе ЭСА-да жариялайды және баға ұсыныстарын беру мерзімін кемінде бес жұмыс күніне ұзартады (осы тармақ Биржаның Директорлар кеңесінің 2023 жылдың 10 ақпанындағы шешімімен өзгертілді).
115.	Әлеуетті өнім берушінің баға ұсынысын беруі өткізілетін сатып алу талаптарында, сатып алу туралы келісім-шарт жобасында және техникалық маманданымда көзделген талаптарды сақтай отырып, тауарды жеткізуді, жұмыстарды орындауды, қызметтер көрсетуді жүзеге асыруға оның келісімін білдіру нысаны болып табылады.
116.	Ережелердің 114 тармағында көзделген жағдайды қоспағанда, баға ұсыныстарын беру мерзімі өткеннен кейін әлеуетті өнім беруші ұсынған баға ұсынысына өзгертулер және (немесе) толықтырулар енгізуге жол берілмейді.
117.	Әрбір әлеуетті өнім беруші хабарландыруда көзделген мәліметтерді (құжаттарды) қоса бере отырып, тек 1 (бір) баға ұсынысын береді.
118.	Әлеуетті өнім беруші баға ұсынысын ұйымдастырушының атына баға ұсыныстарын сұрату тәсілімен сатып алу туралы хабарландыруда көрсетілген баға ұсыныстарын ұсыну уақыты мен аяқталу күніне дейін ұсынады (осы тармақ Биржаның Директорлар кеңесінің 2022 жылдың 30 желтоқсанындағы шешімімен өзгертілді).
119.	Әлеуетті өнім беруші желімделген конверттің беткі жағында:
1)	әлеуетті өнім берушінің атауын және пошталық мекен-жайы;
2)	Биржаның атауын және пошталық мекен-жайын;
3)	қатысу үшін әлеуетті өнім берушінің баға ұсынысы берілетін лоттың атауын көрсетеді.
120.	Баға ұсынысын берген әлеуетті өнім берушілер туралы мәліметтер баға ұсыныстарын ұсынуына қарай тиісті тіркеу журналына енгізілуге тиіс. Баға ұсыныстарын тіркеу журналы мынадай ақпаратты (осы абзац Биржаның Директорлар кеңесінің 2022 жылдың 30 желтоқсанындағы шешімімен өзгертілді):
1)	сатып алынатын ТЖҚ атауын;
2)	әлеуетті өнім берушінің атауын;
3)	баға ұсынысын берген әлеуетті өнім беруші өкілінің аты-жөнін;
4)	баға ұсынысын беру уақыты мен күнін;
5)	баға ұсынысын қайтарған немесе тіркеуден бас тартқан жағдайда, Ережелердің нормасын көрсете отырып, осындай қайтарудың және (немесе) бас тартудың себебін қамтуы тиіс.
121.	Ережелердің 119 тармағының талаптарына сәйкес келмейтін, сондай-ақ конверттерді ұсыну мерзімі өткеннен кейін ұсынылған баға ұсынысы бар конверт тіркеуге жатпайды және оны ұсынған тұлғаға қайтарылады.
122.	Сатып алуды ұйымдастырушы хабарландыруда көрсетілген күні, уақытта және орында баға ұсыныстарын ашады және ең төменгі баға ұсынысын ұсынған әлеуетті өнім берушіні анықтайды.
	ЭСА-да сатып алуды жүргізу кезінде баға ұсынысын берген әлеуетті өнім берушілер туралы мәліметтер ЭСА-да тіркеледі және ашу хабарландыруда көрсетілген күні мен уақытта автоматты түрде жүргізіледі.
(Осы тармақ Биржаның Директорлар кеңесінің 2022 жылдың 30 желтоқсанындағы шешімімен өзгертілді)
123.	Ең төменгі баға ұсынысын берген әлеуетті өнім беруші жеңімпаз деп танылады. Егер ең төменгі баға ұсынысын бірнеше әлеуетті өнім беруші ұсынса, баға ұсынысы басқа әлеуетті өнім берушілердің баға ұсыныстарынан бұрын келіп түскен әлеуетті өнім беруші жеңімпаз деп танылады.
124.	Егер Қазақстан Республикасының бейрезиденті болып табылатын әлеуетті өнім берушінің баға ұсынысы өзге валютада көрсетілсе, оларды салыстыру мақсатында баға ұсыныстарын бірыңғай валютаға келтіру үшін баға ұсыныстарын ашу күніне Ұлттық Банктің ресми бағамы қолданылады.
125.	Әлеуетті өнім берушінің баға ұсынысы, егер:
	1)	ол сатып алу үшін бөлінген сомадан асып түссе;
	2)	әлеуетті өнім беруші бір ғана сатып алу бойынша қайта баға ұсынысын берсе;
[bookmark: _Hlk116909301]	3)	әлеуетті өнім беруші және (немесе) оның қосалқы мердігері (бірлескен орындаушысы) банкрот болып табылса және (немесе) тарату процесіне жатса;
	4)	Ережелердің 139 тармағында көзделген жағдайды қоспағанда, әлеуетті өнім берушінің ұсынысы техникалық маманданымның талаптарына сәйкес келмесе;
	5)	әлеуетті өнім беруші техникалық маманданымды ұсынбаса;
	6)	әлеуетті өнім беруші сатып алу туралы келісім-шарт жобасының елеулі талаптарымен келіспесе;
	7)	әлеуетті өнім беруші мемлекеттік сатып алуға жосықсыз қатысушылардың тізілімінде тұрса және (немесе) атқарушылық іс жүргізу жөніндегі борышкерлердің тізіліміне сәйкес тиісті қаржы жылына арналған республикалық бюджет туралы заңда белгіленген айлық есептік көрсеткіштің бес еселенген мөлшерінен астам мөлшерде атқарушылық құжаттар бойынша оның орындалмаған міндеттемелері бар болса;
	8)	"Қазақстан Республикасы Ұлттық Банкінің, оның ведомстволарының, оның құрылымына кіретін ұйымдардың және дауыс беретін акцияларының (жарғылық капиталға қатысу үлестерінің) елу және одан да көп пайызы Қазақстан Республикасының Ұлттық Банкіне тиесілі немесе оның сенімгерлік басқаруындағы заңды тұлғалардың және олармен үлестес заңды тұлғалардың тауарларды, жұмыстарды және көрсетілетін қызметтерді иеленуі қағидаларын бекіту туралы" Қазақстан Республикасының Ұлттық Банкі Басқармасының 2018 жылдың 27 тамыздағы № 192 қаулысына сәйкес тендер өткізу туралы хабарландыру күнінің алдындағы 2 (екі) жыл ішінде әлеуетті өнім берушінің және (немесе) оның қосалқы мердігерінің (бірлескен орындаушысының) өзі мен тапсырыс беруші арасында бұрын жасалған сатып алу туралы келісім-шарт бойынша өз міндеттемелерін орындамау не тапсырыс берушімен шарт жасасудан жалтару фактісі бар болса;
	9)	террористер тізбесінде және санкциялық тізімдерде әлеуетті өнім беруші және (немесе) оның қатысушылары/ірі акционерлері, сондай-ақ түпкілікті бенефициарлар туралы мәліметтер бар болса, қабылданбауы тиіс.
		Әлеуетті өнім беруші және (немесе) оның қатысушылары/ірі акционерлері, сондай-ақ түпкілікті бенефициарлар туралы мәліметтер санкциялық тізімдермен сәйкес келген жағдайда, талдаудың одан арғы процедуралары нәтижелері сатып алу қорытындылары туралы хаттамада көрсетілетін келісім-шарттық жұмысты ұйымдастыру тәртібін регламенттейтін ішкі құжатқа сәйкес жүргізіледі.
	(осы тармақша Биржаның Директорлар кеңесінің 2023 жылдың 10 ақпанындағы шешімімен өзгертілді)
	Әлеуетті өнім беруші және/немесе оның қатысушылары/акционерлері, сондай-ақ түпкілікті бенефициарлар туралы мәліметтер санкциялық тізімдермен сәйкес келген жағдайда, одан әрі талдау процедуралы нәтижелері сатып алу қорытындылары туралы хаттамада көрсетілетін келісім-шарттық жұмысты ұйымдастыру тәртібін регламенттейтін ішкі құжатқа сәйкес жүргізіледі.
(Осы тармақ Биржаның Директорлар кеңесінің 2022 жылдың 26 сәуіріндегі және 2022 жылдың 30 желтоқсанындағы шешімдерімен өзгертілді)
126.	Баға ұсыныстарын сұрату тәсілімен сатып алу қорытындылары әлеуетті өнім берушілердің баға ұсыныстарын ұсыну мерзімі аяқталған күннен бастап 2 (екі) жұмыс күнінен кешіктірмей Басқарма төрағасы немесе ол уәкілеттік берген өзге тұлға бекітетін хаттама түрінде рәсімделеді.
126-1.	ЭСА арқылы сатып алуды өткізу кезінде баға ұсыныстарын сұрату тәсілімен сатып алу қорытындыларының хаттамасы автоматты түрде қалыптастырылады (осы тармақ Биржаның Директорлар кеңесінің 2023 жылдың 10 ақпанындағы шешімімен енгізілді).
127.	Баға ұсыныстарын сұрату тәсілімен сатып алу қорытындылары туралы хаттама мынадай:
1)	Биржаның атауы, оның пошталық мекен-жайы;
2)	баға ұсыныстарын сұрату тәсілімен сатып алынатын ТЖҚ атауы;
3)	баға ұсыныстарын берудің соңғы мерзімі өткенге дейін баға ұсыныстарын ұсынған әлеуетті өнім берушілердің атауы, олар мәлімдеген ТЖҚ бағасы;
4)	олардың қабылданбау себептерін көрсете отырып, баға ұсыныстары қабылданбаған әлеуетті өнім берушілердің атауы;
5)	баға ұсыныстарын сұрату тәсілімен сатып алудың жеңімпазы туралы;
6)	егер баға ұсыныстарын сұрату тәсілімен сатып алу өткізілген жағдайда, сатып алу туралы келісім-шарт жасасу сомасы мен мерзімдері туралы мәліметтерді қамтиды.
128.	Сатып алуды ұйымдастырушы баға ұсыныстарын сұрату тәсілімен сатып алу қорытындылары туралы хаттама бекітілген күннен бастап 2 (екі) жұмыс күні ішінде қорытындылар туралы ақпаратты Биржаның интернет-ресурсында жариялайды.
129.	Баға ұсыныстарын сұрату тәсілімен сатып алу:
1)	баға ұсыныстары болмаған;
2)	2 (екіден) кем баға ұсынысы ұсынылған, оның ішінде егер Ережелердің 125 тармағында көзделген негіздер бойынша баға ұсыныстары қабылданбағаннан кейін 2 (екеуден) кем баға ұсынысы қалған жағдайларда өтпеді деп танылады;
130.	Егер баға ұсыныстарын сұрату тәсілімен сатып алу өтпеді деп танылса немесе әлеуетті өнім беруші сатып алу туралы келісім-шарт жасасудан жалтарса, тапсырыс беруші ұсынысы сатып алу жеңімпазынан кейін неғұрлым артықшылықты болып табылатын сатып алуға қатысушыға оны сатып алу жеңімпазы деп тану туралы хабарлама және сатып алу туралы келісім-шарттың жобасын жібереді, не сатып алуды көрсетілген тәсілмен, оның ішінде сатып алу талаптарын өзгертумен қайта өткізеді немесе сатып алуды тікелей келісім-шарт жасасу тәсілімен өткізеді.

5 бөлім. КЕЛІСІМ-ШАРТТЫ ТІКЕЛЕЙ ЖАСАСУ (БІР КӨЗДЕН АЛУ)
(Осы тақырып Биржаның Директорлар кеңесінің 2022 жылдың 30 желтоқсанындағы шешімімен өзгертілді)
131.	Келісім-шартты тікелей жасасу тәсілі:
1) тиісті авторлардың құрылыс бойынша жобалау (жобалау-сметалық) құжаттамасын әзірлеуін авторлық қадағалау жөніндегі қызметтерді;
2) жүкті межелі жеріне дейін жеткізу жөніндегі қызметтерді;
3) дауыс беретін акцияларының (жарғылық капиталға қатысу үлестерінің) елу және одан да көп пайызы мемлекетке тиесілі мемлекеттік кәсіпорындардан, заңды тұлғалардан ТЖҚ;
4) егер сатып алу басқа тәсілдермен өтпеді деп танылса, ТЖҚ;
5) ішкі кооперация бойынша ТЖҚ;
6) Биржаның қызметін (жұмыс істеуін) жүзеге асыру үшін қажетті үй-жайларды, ғимараттарды жалға алу қызметтерін;
7) Ережелерге 12 қосымшаға сәйкес Тапсырыс беруші үздіксіз қызметті қамтамасыз ету үшін сатып алатын күн сайынғы және (немесе) апта сайынғы қажеттілік тауарларының, жұмыстарының, қызметтерінің тізбесінде (бұдан әрі - Күн сайынғы және (немесе) апта сайынғы қажеттілік тізбесі) сатып алуды жүргізу мерзімі ішінде, бірақ одан көп емес 3 (үш) айдан аспайтын мерзімге тапсырыс берушінің қажеттілігін қамтамасыз ету үшін қажетті осындай тауарларды, жұмыстарды, қызметтерді сатып алу көлемінен аспайтын көлемде ТЖҚ;
8) жылдық көлемі құндық мәнде 1 000 000 (бір миллион) теңгеден (қоса алғанда) аспайтын ТЖҚ;
9) Ережелерге 11 қосымшаға сәйкес Тауарларды өндіретін және (немесе) тауарларды беретін, жұмыстарды орындайтын, қызметтерді көрсететін мемлекеттік сатып алу туралы заңның 51 бабы 3 тармағының бірінші бөлігіне сәйкес анықталған Қазақстан Республикасы мүгедектерінің қоғамдық бірлестіктерінен және Қазақстан Республикасы мүгедектерінің қоғамдық бірлестіктері құрған ұйымдардан сатып алынатын тауарлардың, жұмыстардың, қызметтердің жекелеген түрлерінің тізбесінде көзделген ТЖҚ;
10) кәсіпкерлік қызмет субъектісі болып табылмайтын жеке тұлғаға жеке меншік құқығымен тиесілі тұрғын үйді (жалдау қызметін қоса алғанда);
11) Қазақстан Республикасының резиденттері - өнім берушілердің интернет-ресурстарында орналастырылған ақпаратты ұсыну және Қазақстан Республикасы резиденттерінің бұқаралық ақпарат құралдарында тапсырыс берушінің негізгі қызметі бойынша ақпаратты орналастыру жөніндегі қызметтерді (осы тармақша Биржаның Директорлар кеңесінің 2021 жылдың 18 ақпанындағы шешімімен өзгертілді);
12) егер қандай да бір өнім берушіден ТЖҚ сатып алған Биржада сол өнім берушіден қосымша жинақтау, стандарттарға сәйкес келтіру немесе қолда бар тауарлармен, жабдықтармен, технологиямен, жұмыстармен немесе қызметтермен үйлесімділікті қамтамасыз ету мақсатында басқа да сатып алуды жүргізу қажеттілігі туындаса, ТЖҚ;
13) [bookmark: SUB1000121064]қағаз және (немесе) электрондық тасымалдағыштардағы мерзімді баспа басылымдарын;
14) жұртшылықпен байланыс саласындағы консалтингтік қызметтерді, әлеуметтік зерттеулер жүргізу жөніндегі қызметтерді, сондай-ақ графикалық дизайн қызметтерін сатып алу;
15) курстарда, семинарларда, тренингтерде, тағылымдамаларда, вебинарларда, конференцияларда және жоғары оқу орнынан кейінгі білім беру саласында жұмыскерлердің біліктілігін арттыру жөніндегі қызметтерді сатып алу кезінде қолданылады.
131-1.	Сатып алуды тікелей келісім-шарт жасасу тәсілімен ұйымдастыру және өткізу үшін сатып алынатын ТЖҚ техникалық маманданымы жауапты бөлімшеге жетекшілік ететін Биржа Басқармасының мүшесімен немесе оны алмастыратын тұлғамен не өзге де уәкілетті тұлғамен келісіледі (осы тармақ Биржаның Директорлар кеңесінің 2022 жылдың 30 желтоқсанындағы шешімімен енгізілді және Биржаның Директорлар кеңесінің 2023 жылдың 10 ақпанындағы шешімімен өзгертілді).
132.	Келісім-шартты тікелей жасасу тәсілімен сатып алуды жүргізу кезінде сатып алуды ұйымдастырушы Ережелердің 149 тармағында көзделген жағдайларды қоспағанда, әлеуетті өнім берушіге пошта және (немесе) электрондық пошта немесе ЭСА арқылы шақыру жібереді, ол мынадай мәліметтерді қамтиды (осы абзац Биржаның Директорлар кеңесінің 2023 жылдың 10 ақпанындағы шешімімен өзгертілді):
	1)	сатып алуды ұйымдастырушының атауы және орналасқан жері;
	2)	сатып алынатын ТЖҚ атауы және бекітілген техникалық маманданымы (осы тармақша Биржаның Директорлар кеңесінің 2022 жылдың 30 желтоқсанындағы шешімімен өзгертілді);
	3)	өткізілетін сатып алудың нысанасы болып табылатын ТЖҚ сатып алу үшін бөлінген сомалар туралы мәліметтер;
	4)	оның елеулі талаптарын, оның ішінде мерзімдерін, сатып алынатын ТЖҚ санын (көлемін) көрсете отырып, сатып алу туралы келісім-шарттың жобасы және басқалары;
	5)	Ережелердің 100 тармағының 3) және 5) тармақшаларында көзделген жағдайларды қоспағанда, Ережелердің 131 тармағының 5) тармақшасында көзделген жағдайда, әлеуетті өнім берушінің, оның қосалқы мердігерлерінің (оларды тартқан кезде) Ережелердің 48 тармағында көзделген біліктілік талаптарына сәйкестігін растайтын құжаттардың тізбесі;
	6)	Ережелердің осы тармағының 5) тармақшасында көзделген жағдайларды қоспағанда, әлеуетті өнім берушінің сатып алынатын тауарларды өндіру, қайта өңдеу, жеткізу және өткізу, жұмыстарды орындау, қызметтер көрсету құқығын растайтын құжатты (құжаттардың электрондық нұсқасын нотариат куәландырмайды) не құжатты берген мемлекеттік органның ресми интернет-ресурсына сілтемесі бар әлеуетті өнім берушінің өтінішін (Қазақстан Республикасының заңнамасында көзделген жағдайларда) ұсыну туралы талап;
	7)	Ережелерге 14 қосымшаға сәйкес кепілдік хатты ұсыну туралы талап. Бұл талап мемлекеттік кәсіпорындардан, дауыс беретін акцияларының (жарғылық капиталға қатысу үлестерінің) елу және одан да көп пайызы мемлекетке тиесілі заңды тұлғалардан тікелей келісім-шарт жасасу тәсілімен сатып алуға қолданылмайды (осы тармақша Биржаның Директорлар кеңесінің 2022 жылдың 26 сәуіріндегі шешімімен енгізілді және Биржаның Директорлар кеңесінің 2023 жылдың 10 ақпанындағы шешімімен өзгертілді);
	8)	бағалы қағаздарды ұстаушылардың тізілімі (акционерлік қоғамдар мен серіктестіктер үшін, қатысушылар тізілімін жүргізуді орталық депозитарий жүзеге асырады), сондай-ақ түпкілікті бенефициарларға дейін иелену құрылымын растайтын өзге де құжаттар/мәліметтер (осы тармақша Биржаның Директорлар кеңесінің 2022 жылдың 26 сәуіріндегі шешімімен енгізілді).
132-1.	Шақыру:
	1)	мемлекеттік сатып алуға жосықсыз қатысушылардың тізілімінде тұратын әлеуетті өнім берушіге;
	2)	атқарушылық іс жүргізу жөніндегі борышкерлердің тізіліміне сәйкес тиісті қаржы жылына арналған республикалық бюджет туралы заңда белгіленген айлық есептік көрсеткіштің бес еселенген мөлшерінен астам мөлшерде атқарушылық құжаттар бойынша орындалмаған міндеттемелері бар әлеуетті өнім берушіге;
	3)	банкрот болып табылатын және (немесе) тарату процесіне жататын әлеуетті өнім берушіге;
	4)	"Қазақстан Республикасы Ұлттық Банкінің, оның ведомстволарының, оның құрылымына кіретін ұйымдардың және дауыс беретін акцияларының (жарғылық капиталға қатысу үлестерінің) елу және одан да көп пайызы Қазақстан Республикасының Ұлттық Банкіне тиесілі немесе оның сенімгерлік басқаруындағы заңды тұлғалардың және олармен үлестес заңды тұлғалардың тауарларды, жұмыстарды және көрсетілетін қызметтерді иеленуі қағидаларын бекіту туралы" Қазақстан Республикасының Ұлттық Банкі Басқармасының 2018 жылдың 27 тамыздағы № 192 қаулысына сәйкес тендер өткізу туралы хабарландыру күнінің алдындағы 2 (екі) жыл ішінде әлеуетті өнім берушінің және (немесе) оның қосалқы мердігерінің (бірлескен орындаушысының) өзі мен тапсырыс беруші арасында бұрын жасалған сатып алу туралы келісім-шарт бойынша өз міндеттемелерін орындамау не тапсырыс берушімен шарт жасасудан жалтару фактісі бар әлеуетті өнім берушіге;
	5)	террористер тізбесінде және санкциялық тізімдерде ол туралы мәліметтер бар әлеуетті өнім берушіге жіберілмейді.
(Осы тармақ Биржаның Директорлар кеңесінің 2022 жылдың 30 желтоқсанындағы шешімімен енгізілді)
133.	Ережелердің 131 тармағының 4) тармақшасына сәйкес анықталған әлеуетті өнім берушіге жіберілетін ақпарат тендер немесе баға ұсыныстарын сұрату тәсілімен сатып алу келісім-шарттарында көзделген шарттарға сәйкес келеді (осы тармақ Биржаның Директорлар кеңесінің 2022 жылдың 30 желтоқсанындағы шешімімен өзгертілді).
134.	Ережелердің 131 тармағының 10) тармақшасында көзделген жағдайларды қоспағанда, тікелей келісім-шарт жасасу тәсілімен өткізілетін сатып алудың нысанасы болып табылатын тауарды жеткізуді, жұмыстарды орындауды, қызметтерді көрсетуді жүзеге асыруға ниет білдірген әлеуетті өнім беруші шақыруды алған күннен бастап 5 (бес) жұмыс күнінен кешіктірмей сатып алуды ұйымдастырушыға мынадай құжаттарды жібереді (осы абзац Биржаның Директорлар кеңесінің 2021 жылдың 18 ақпанындағы шешімімен өзгертілді):
	1)	әлеуетті өнім беруші ұсынатын тауарлардың, жұмыстардың, қызметтердің атауы және техникалық маманданымы;
	2)	сатып алу туралы келісім-шарттың талаптарымен жазбаша келісім;
	3)	ұсынылатын ТЖҚ-на баға ұсынысы;
	4)	Ережелердің 100 тармағының 3) және 5) тармақшаларында көзделген жағдайларды қоспағанда, Ережелердің 131 тармағының 4) тармақшасымен көзделген жағдайда әлеуетті өнім берушінің (олар тартылған жағдайда қосалқы мердігердің (бірлескен орындаушының)) Ережелердің 48 тармағында көзделген біліктілік талаптарына сәйкестігін растайтын құжаттар (осы тармақша Биржаның Директорлар кеңесінің 2022 жылдың 30 желтоқсанындағы шешімімен өзгертілді);
	5)	Ережелердің осы тармағының 4) тармақшасында көзделген жағдайларды қоспағанда, мәліметтері мемлекеттік органдардың ақпараттық жүйелерінде расталатын электрондық құжат нысанындағы Қазақстан Республикасының рұқсаттар және хабарламалар туралы заңнамасына сәйкес алынған (жіберілген) рұқсаттар (хабарламалар) (мемлекеттік органдардың ақпараттық жүйелерінде мәліметтер болмаған жағдайда әлеуетті өнім беруші Қазақстан Республикасының рұқсаттар және хабарламалар туралы заңнамасына сәйкес алынған (жіберілген) тиісті рұқсаттың (хабарламаның) көшірмесін ұсынады);
	6)	Ережелерге 14 қосымшаға сәйкес кепілдік хат. Бұл талап дауыс беретін акцияларының (жарғылық капиталға қатысу үлестерінің) елу және одан да көп пайызы мемлекетке тиесілі мемлекеттік кәсіпорындарға, заңды тұлғаларға қолданылмайды (осы тармақша Биржаның Директорлар кеңесінің 2022 жылдың 26 сәуіріндегі шешімімен енгізілді және Биржаның Директорлар кеңесінің 2023 жылдың 10 ақпанындағы шешімімен өзгертілді).
135.	Ережелердің 131 тармағының 10) тармақшасына сәйкес сатып алуды жүзеге асыру кезінде келісім-шартты тікелей жасасу тәсілімен өткізілетін сатып алудың нысанасы болып табылатын тауарды жеткізуді, қызметтерді көрсетуді жүзеге асыруға ниет білдірген әлеуетті өнім беруші шақыруды алған күннен бастап 5 (бес) жұмыс күнінен кешіктірмей сатып алуды ұйымдастырушыға мынадай құжаттарды жібереді (осы абзац Биржаның Директорлар кеңесінің 2021 жылдың 18 ақпанындағы шешімімен өзгертілді):
	1)	жеке тұлғаның жеке басын куәландыратын құжаттың нотариат куәландырған көшірмесі;
	2)	тұрғын үйге құқық белгілейтін құжаттардың нотариат куәландырған көшірмелері және техникалық паспорттың көшірмесі;
	3)	шақыруды алған күннен ерте емес берілген жылжымайтын мүлікке тіркелген құқықтар (ауыртпалықтар) және оның техникалық сипаттамалары туралы анықтама;
	4)	тұрғын үйдің ағымдағы жай-күйінің фотосуреттерін қоса алғанда, Қазақстан Республикасының бағалау қызметі туралы заңнамасына сәйкес жүргізілген жылжымайтын мүлік (тұрғын үй) объектісін бағалау туралы есептің нотариат куәландырған көшірмесін; 
	5)	әлеуетті өнім берушінің баға ұсынысы;
	6)	неке қатынастарының болуын растайтын құжаттың көшірмесі қоса беріле отырып, жұбайының (зайыбының) нотариат куәландырған келісімі не неке қатынастарында болу фактісінің жоқ екендігі туралы мәліметтер көрсетілген өтініш немесе некені (ерлі-зайыптылықты) бұзу туралы куәліктің немесе жесірлігін растайтын куәліктің нотариат куәландырған көшірмесі;
	7)	Ережелерге 14 қосымшаға сәйкес кепілдік хат (осы тармақша Биржаның Директорлар кеңесінің 2022 жылдың 26 сәуіріндегі шешімімен енгізілді).
136.	Сатып алуды тікелей келісім-шарт жасасу тәсілімен жүргізу кезінде сатып алуды ұйымдастырушы Ережелердің 149 тармағында көзделген жағдайларды қоспағанда, тапсырыс берушінің бірінші басшысы немесе ол уәкілеттік берген өзге тұлға бекітетін сатып алу қорытындылары туралы хаттаманы рәсімдейді.
137.	Сатып алу қорытындылары туралы хаттама мынадай ақпаратты қамтиды:
1) тікелей келісім-шарт жасасу тәсілімен сатып алуды қолдану негіздемесі;
2) сатып алу жоспарына сәйкес сатып алу үшін бөлінген сома;
3) тікелей келісім-шарт жасасу тәсілімен сатып алынатын ТЖҚ қысқаша сипаттамасы;
4) сатып алу туралы келісім-шарт жасалатын өнім берушінің атауы мен орналасқан жері және осындай шарттың бағасы.
137-1.	ЭСА арқылы сатып алуды өткізу кезінде сатып алу қорытындыларының хаттамасы автоматты түрде қалыптастырылады (осы тармақ Биржаның Директорлар кеңесінің 2023 жылдың 10 ақпанындағы шешімімен енгізілді).
138.	Ережелердің 131 тармағының 4) тармақшасында көзделген негіздер бойынша тауарларды, жұмыстарды, қызметтерді тікелей келісім-шарт жасасу тәсілімен сатып алуды жүргізу кезінде сатып алуды ұйымдастырушы мынадай іс-шаралардың бірін жүзеге асырады (осы абзац Биржаның Директорлар кеңесінің 2022 жылдың 30 желтоқсанындағы шешімімен өзгертілді):
1)	Ережелердің 100 тармағының 1) және 4) тармақшаларында және Ережелердің 129 тармағының 1) тармақшасында көзделген жағдайларда, шақыру жіберілетін әлеуетті өнім берушіні тапсырыс беруші анықтайды;
2)	Ережелердің 100 тармағының 2), 3) және 5) тармақшаларында және Ережелердің 129 тармағының 2) тармақшасында көзделген жағдайларда тендерлік өтінім берген әлеуетті өнім берушіге баға ұсыныстарын сұрату тәсілімен өткізілген сатып алу шеңберінде баға ұсынысын жібереді. Онымен жасалған сатып алу туралы келісім-шарттың бағасы оның баға ұсынысында, оның ішінде тендерлік ұсыныста көрсетілген бағасынан аспайды.
139.	Әлеуетті өнім берушінің техникалық маманданымы тапсырыс беруші үшін қолайлы болған жағдайда, әлеуетті өнім берушінің неғұрлым жақсы функционалдық және басқа да сипаттамалары, сондай-ақ тиімді технологиялық шешімдері және (немесе) жұмыстарды орындау кезінде үздік материалдарды қолдануы бар ұсынылатын ТЖҚ техникалық мамандынымын әлеуетті өнім берушінің ұсынуына жол беріледі.
140.	Тікелей келісім-шарт жасасу тәсілімен сатып алу, егер:
	1)	әлеуетті өнім беруші ұсынған ТЖҚ бағасы осы сатып алу үшін бөлінген сомадан асып кетсе;
	2)	әлеуетті өнім беруші Ережелердің 139 тармағында көзделген жағдайды қоспағанда, тапсырыс берушінің техникалық маманданымында белгіленген талаптарға сәйкес келмейтін техникалық маманданымды ұсынса;
	3)	әлеуетті өнім беруші Ережелердің 134 немесе 135 тармақтарында көзделген құжаттарды ұсынбаса;
	4)	әлеуетті өнім беруші белгіленген мерзімде жазбаша келісім бермесе не тікелей келісім-шарт жасасу тәсілімен өткізілетін сатып алуға қатысудан бас тартса;
	5)	әлеуетті өнім беруші және (немесе) оның қатысушылары және (немесе) ірі акционерлері, сондай-ақ түпкілікті бенефициарлар террористер тізбесінде және санкциялық тізімдерде тұрса, өтпеді деп танылады (осы тармақша Биржаның Директорлар кеңесінің 2023 жылдың 10 ақпанындағы шешімімен өзгертілді).
	Әлеуетті өнім беруші және (немесе) оның қатысушылары/ірі акционерлері, сондай-ақ түпкілікті бенефициарлар туралы мәліметтер санкциялық тізімдермен сәйкес келген жағдайда, одан әрі талдау процедуралары нәтижелері сатып алу қорытындылары туралы хаттамада көрсетілетін келісім-шарттық жұмысты ұйымдастыру тәртібін регламенттейтін ішкі құжатқа сәйкес жүргізіледі (осы абзац Биржаның Директорлар кеңесінің 2023 жылдың 10 ақпанындағы шешімімен өзгертілді).
(Осы тармақша Биржаның Директорлар кеңесінің 2022 жылдың 26 сәуіріндегі шешімімен енгізілді)
141.	Сатып алу өтпеді деп танылған немесе әлеуетті өнім беруші сатып алу туралы келісім-шарт жасасудан жалтарған жағдайда, сатып алуды ұйымдастырушы Ережелерде көзделген тәсілдердің бірімен қайта сатып алуды жүргізеді.
142.	Ережелердің 131 тармағының 10) тармақшасында көзделген сатып алуды өткізілмеді деп таныған кезде тапсырыс беруші (сатып алуды ұйымдастырушы) өзге әлеуетті өнім берушілер арасында қайта сатып алуды өткізу туралы шешім қабылдайды.

6 бөлім. ЭЛЕКТРОНДЫҚ САУДА-САТТЫҚ АЛАҢДАРЫН ПАЙДАЛАНА ОТЫРЫП САТЫП АЛУ
143.	(Осы тармақ Биржаның Директорлар кеңесінің 2022 жылдың 30 желтоқсанындағы шешімімен алынып тасталды).
144.	(Осы тармақ Биржаның Директорлар кеңесінің 2022 жылдың 30 желтоқсанындағы шешімімен алынып тасталды).
145.	(Осы тармақ Биржаның Директорлар кеңесінің 2022 жылдың 30 желтоқсанындағы шешімімен алынып тасталды).
146.	(Осы тармақ Биржаның Директорлар кеңесінің 2022 жылдың 30 желтоқсанындағы шешімімен алынып тасталды).

7 бөлім. САТЫП АЛУ ТУРАЛЫ КЕЛІСІМ-ШАРТ ЖАСАСУ
147.	ТЖҚ сатып алуға арналған келісім-шарттар жазбаша не ауызша нысанда жасалады.
	Жазбаша нысанда мәміле (келісім-шарт):
	1)	қағаз тасымалдағышта;
	2)	электрондық нысанда жасалады.
(Осы тармақ Биржаның Директорлар кеңесінің 2021 жылдың 30 қарашасындағы шешімімен өзгертілді)
148.	Сатып алу туралы келісім-шартты жазбаша нысанда жасасу Биржаның Басқармасы бекітетін "Келісім-шарттық жұмысты ұйымдастыру ережелері" Биржаның ішкі құжатына сәйкес Биржаның уәкілетті органы бекіткен шарттың үлгі нысанын пайдалана отырып жүзеге асырылады. Биржаның жоғарыда көрсетілген ішкі құжатында немесе осы Ережелерде көзделген жағдайларды қоспағанда, Биржаның уәкілетті органы бекіткен үлгі нысанды пайдаланбай немесе үлгі нысанын өзгерте отырып сатып алу туралы келісім-шарт жасасуға жол берілмейді.
	Биржаның құрылымдық бөлімшелері мен жұмыскерлерінің келісу рәсімін қоса алғанда, сатып алу туралы келісім-шарттар жасасу, келісім-шарттарға қол қою, сатып алу келісім-шарттарына (келісімдеріне) өзгертулер және/немесе толықтырулар енгізу тәртібі осы Ережелерде көзделген талаптарды ескере отырып, Биржаның "Келісім-шарттық жұмысты ұйымдастыру ережелері" ішкі құжатында анықталады.
(Осы тармақ Биржаның Директорлар кеңесінің 2021 жылдың 30 қарашасындағы шешімімен өзгертілді)
149.	Мәміле жасау фактісін растайтын құжат (чек, инвойс, қабылдау-тапсыру актісі, төлем шоты, шот-фактура, жүкқұжат, билет немесе әдетте қабылданған өзге де растайтын белгі) болған кезде тиісті қаржы жылына арналған республикалық бюджет туралы заңда белгіленген, сондай-ақ олар жасалған кезде орындалатын 100 (жүз) айлық есептік көрсеткіштен аспайтын сомаға ауызша нысанда мәмілелер жасауға жол беріледі. 
150.	Сатып алу қорытындылары туралы хаттамаға қол қойылған күннен бастап 10 (он) жұмыс күні ішінде, ал "Акционерлік қоғамдар туралы" 2003 жылдың 13 мамырындағы Қазақстан Республикасы Заңының 36 бабында көзделген жағдайда 2 жұмыс күні ішінде (екі) жұмыс күні ішінде акционерлердің жалпы жиналысы қоғамның аудитін жүзеге асыратын аудиторлық ұйымды анықтау туралы шешім қабылдаған күннен бастап тапсырыс беруші қол қояды және жеңімпазға тапсырыс беруші қол қойған және тапсырыс берушінің жауапты бөлімшесінің жұмыскерлері әр парағына қол қойған сатып алу туралы келісім-шарттың жобасын ұсынады.
	Осы тармақтың нормалары шарт жасасу үшін тапсырыс беруші органдарының мақұлдауы талап етілетін жағдайларға қолданылмайды.
(Осы тармақ Биржаның Директорлар кеңесінің 2022 жылдың 30 желтоқсанындағы шешімімен өзгертілді)
151.	Өткізілген тендер және баға ұсыныстарын сұрату тәсілімен сатып алу қорытындылары бойынша сатып алу туралы келісім-шарт жеңімпазбен оның тендерлік өтінімінде және баға ұсынысында көзделген шарттарда жасалады.
152.	Сатып алу туралы келісім-шарттың жобасына жеңімпаз деп танылған әлеуетті өнім беруші қол қояды және тапсырыс беруші қол қойған сатып алу туралы келісім-шарттың жобасын алған күннен бастап 7 (жеті) жұмыс күні ішінде тапсырыс берушіге ұсынады.
	Қазақстан Республикасынан тыс жерлерде орналасқан Қазақстан Республикасының бейрезиденттері жасайтын сатып алу туралы келісім-шартқа олар 14 (он төрт) жұмыс күні ішінде қол қояды.
153.	Өнім беруші:
1) Ережелердің 99 тармағында белгіленген талаптарды сақтамаған;
2) белгіленген мерзімде сатып алу туралы келісім-шартқа қол қоймаған;
3) сатып алу туралы келісім-шарт жасасудан жазбаша бас тарту ұсынған;
4) сатып алу туралы келісім-шарттың орындалуын қамтамасыз етуді енгізбеген жағдайларда сатып алу туралы келісім-шарт жасасудан жалтарған болып танылады.
154.	Тендер жеңімпазы сатып алу туралы келісім-шарт жасасудан жалтарған деп танылған жағдайда тапсырыс беруші тендер жеңімпазынан кейін ұсынысы неғұрлым артықшылықты болып табылатын тендерге қатысушыға оны тендер жеңімпазы деп тану туралы хабарлама және сатып алу туралы келісім-шарт жобасын жібереді.
155.	Ұсынысы тендер жеңімпазынан кейін неғұрлым артықшылықты болып табылатын тендерге қатысушы хабарламаны алған күннен бастап бес жұмыс күні ішінде Ережелердің 99 тармағында көзделген құжаттарды ұсынады және хабарламаны алған күннен бастап жеті жұмыс күнінен кешіктірмей сатып алу туралы келісім-шартқа қол қояды не орын алған келіспеушіліктер туралы немесе сатып алу туралы келісім-шартқа қол қоюдан бас тарту туралы тапсырыс берушіні жазбаша хабардар етеді.
156.	Ұсынысы тендер жеңімпазынан кейін неғұрлым артықшылықты болып табылатын Қазақстан Республикасынан тыс жерде орналасқан Қазақстан Республикасының бейрезиденті – тендерге қатысушы хабарлама алынған күннен бастап бес жұмыс күні ішінде Ережелердің 99 тармағында көзделген құжаттарды ұсынады және тапсырыс берушіден хабарлама алған күннен бастап 14 (он төрт) жұмыс күнінен кешіктірмей сатып алу туралы келісім-шартқа қол қояды не орын алған келіспеушіліктер туралы немесе сатып алу туралы келісім-шартқа қол қоюдан бас тарту туралы тапсырыс берушіні жазбаша хабардар етеді.
157.	Міндетті сақтандыру жөніндегі сақтандыру ұйымдарымен не келісім-шарттарының үлгілік нысандары Қазақстан Республикасының заңнамасында көзделген өнім берушілермен келісім-шарт жасасқан жағдайда, Қазақстан Республикасының Азаматтық кодексінде және Ережелерде көзделген талаптарды ескере отырып, олар ұсынатын нысанда келісім-шартты рәсімдеуге жол беріледі.
158.	Өнім беруші сатып алу туралы келісім-шарт жасалған күннен бастап он жұмыс күні ішінде сатып алу туралы келісім-шарттың орындалуын қамтамасыз етуді Ережелерге 13 қосымшаға сәйкес нысан бойынша Биржаның банк шотына енгізілетін кепілдік ақшалай жарна не банк кепілдігі түрінде енгізеді. Бұл ретте банктік кепілдік Standard & Poor's агенттігінің халықаралық шәкілі бойынша «В+»-тен төмен емес ұзақ мерзімді рейтингі немесе Fitch немесе Moody's Investors Service агенттіктерінің халықаралық шәкілі бойынша ұқсас деңгейдегі рейтингі бар банктен берілуі тиіс және банк осындай өлшемдерге сатып алу туралы келісім-шартты орындау барысында сәйкес келуі тиіс. Банк көрсетілген талапқа сәйкес келмеген жағдайда өнім беруші Ережелердің осы тармағының талаптарына сәйкес келетін басқа банктің кепілдігін беруге не кепілдік берілген ақшалай жарна енгізуге міндетті (осы абзац Биржаның Директорлар кеңесінің 2022 жылдың 30 желтоқсанындағы шешімімен өзгертілді).
	Сатып алу туралы келісім-шарттың орындалуын қамтамасыз етуді енгізу мерзімі өткенге дейін өнім берушінің күшіне енген сатып алу туралы келісім-шарт бойынша өз міндеттемелерін толық және тиісінше орындаған жағдайлары ерекшелік болып табылады.
159.	Сатып алу туралы келісім-шарттың орындалуын қамтамасыз етуді өнім беруші өзімен жасасқан сатып алу туралы келісім-шарт бойынша өз міндеттемелерін уақтылы, толық және тиісінше орындайтынына кепілдік ретінде енгізеді.
160.	Өнім берушінің сатып алу туралы келісім-шарт бойынша міндеттемелерді толық орындағанға дейін және (немесе) тапсырыс берушінің Ережелерде көзделмеген мақсаттарға өнім беруші енгізген сатып алу туралы келісім-шарттың орындалуын қамтамасыз етуді пайдаланғанға дейін үшінші тұлғаларда тұтастай не енгізілген сатып алу туралы келісім-шарттың орындалуын қамтамасыз етуге талап ету құқығының туындауына әкеп соғатын іс-әрекеттер жасауына жол берілмейді.
161.	Сатып алуды ұйымдастырушы сатып алу туралы келісім-шарттың орындалуын қамтамасыз етуді сатып алу туралы келісім-шарттың жалпы сомасының үш пайызы мөлшерінде, ал сатып алу туралы келісім-шартта алдын ала төлем (аванс) төлеу көзделген жағдайда, Ережелердің 162 тармағы 1) тармақшасының ережелерін ескере отырып алдын ала төлем (аванс) мөлшерінде белгілейді (осы тармақ Биржаның Директорлар кеңесінің 2020 жылдың 06 наурызындағы шешімімен өзгертілді).
162.	аты палу туралы келісім-шарттың орындалуын қамтамасыз етуді енгізу туралы талап:
1)	сатып алу туралы келісім-шартта бір миллион теңгеден астам мөлшерде алдын ала төлем (аванс) төлеу көзделген жағдайды қоспағанда, сомасы он миллион теңгеден аспайтын (осы тармақша Биржаның Директорлар кеңесінің 2020 жылдың 06 наурызындағы шешімімен өзгертілді);
2)	республикалық немесе жергілікті бюджеттердің қаражатынан қаржыландырылатын ұйымдармен, мемлекеттік кәсіпорындармен, дауыс беретін акцияларының (жарғылық капиталға қатысу үлестерінің) елу және одан да көп пайызы мемлекетке тиесілі заңды тұлғалармен, сондай-ақ ішкі кооперация шеңберінде сатып алу туралы келісім-шарт жасасу жағдайларына қатысты қолданылмайды	.
163.	Тапсырыс беруші енгізілген сатып алу туралы келісім-шарттың орындалуын қамтамасыз етуді келісім-шартта көрсетілген мерзімде немесе Биржаның және өнім берушінің уәкілетті өкілдері тауарларды (орындалған жұмыстарды, көрсетілген қызметтерді) толық көлемде қабылдау-тапсыру актісіне қол қойған күннен бастап он жұмыс күні ішінде өнім берушіге қайтарады.
164.	Өнім беруші өзінің келісім-шарттық міндеттемелерін орындамауы не тиісінше орындамауы салдарынан келісім-шарт бұзылған жағдайда, тапсырыс беруші сатып алу туралы келісім-шарттың орындалуын қамтамасыз етуді қайтармайды.
[bookmark: SUB371200][bookmark: SUB380200][bookmark: SUB380201]165.	Сатып алу туралы келісім-шарт жасасудан жалтарған жеңімпаз деп анықталған әлеуетті өнім беруші танылған жағдайда, тапсырыс беруші өзі енгізген тендерлік өтінімді қамтамасыз етуді ұстап қалады.
[bookmark: SUB380202]166.	Тапсырыс берушінің шешімі бойынша үздіксіз қызметті қамтамасыз ету мақсатында соңғысы күнделікті немесе апта сайынғы қажеттілік үшін сатып алынатын сатып алу туралы жасалған шарттың қолданылуын Күнделікті және (немесе) апта сайынғы қажеттілік тізбесіне сәйкес осындай тауарларды, жұмыстарды, қызметтерді сатып алудың тоқсандық көлемінен аспайтын көлемде келесі жылдың бірінші тоқсанына ұзартуға құқылы (Ережелерге 12 қосымша).
167.	Үлгі нысанды пайдалана отырып келісім-шартты рәсімдеу кезінде келісім-шарттың үлгі нысанының өзгермейтін бөлігін білдіретін келісім-шарттың мазмұнына өзгертулер енгізуге жол берілмейді (осы тармақ Биржаның Директорлар кеңесінің 2021 жылдың 30 қарашасындағы шешімімен өзгертілді).
167-1.	Ережелердің 168 тармағында көзделген жағдайларды қоспағанда, Биржаның және сатып алу жеңімпазының (өнім берушінің) арасындағы келісім бойынша жасалған сатып алу туралы келісім-шартқа өзгертулер енгізуге болады. Шарттың өзінде көзделген жағдайларды қоспағанда, сатып алу туралы келісім-шартқа өзгертулер қосымша келісіммен рәсімделеді (осы тармақ Биржаның Директорлар кеңесінің 2021 жылдың 30 қарашасындағы шешімімен енгізілді).
168.	Жасалған сатып алу туралы келісім-шартқа:
	1)	табиғи монополиялар салаларында және реттелетін нарықтарда басшылықты жүзеге асыратын орган бағаны мемлекеттік реттеуді, сондай-ақ ішкі кооперация бойынша жасалған сатып алу туралы келісім-шарттар бойынша қызметтерге тарифтерді белгілейтін жағдайларды қоспағанда, тауардың, қызметтің бірлігі үшін бағаның өзгеруі;
	2)	шарт бойынша Биржаның жағдайының нашарлауына әкеп соғатын жүргізілген сатып алудың өзге де елеулі талаптарын өзгерту бөлінде өзгертулер енгізуге жол берілмейді. Шарттың елеулі талаптарына:
		–	сатып алынатын тауарлардың техникалық маманданымының шарттары;
		–	сатып алынатын ТЖҚ жеткізу/орындау/көрсету мерзімдері мен шарттары, сатып алынатын ТЖҚ-ға кепілдіктер жатады.
(Осы тармақ Биржаның Директорлар кеңесінің 2021 жылдың 30 қарашасындағы шешімімен өзгертілді)
169.	Сатып алу туралы келісім-шарт мынадай жағдайларда:
1)	Ережелердің 8 тармағына сәйкес тапсырыс беруші сатып алудан бас тартқан;
2)	өнім беруші ұсынған мәліметтерде дәйексіз ақпарат анықталған;
3)	тендер тәсілімен сатып алуды жүргізу кезінде Ережелерді және (немесе) сатып алу шарттарын бұзу, сатып алу қорытындыларына әсер еткен баға ұсыныстарын сұрату анықталған;
4)	тапсырыс беруші (сатып алуды ұйымдастырушы) тендер тәсілдерімен және Ережелерде көзделмеген баға ұсыныстарын сұратумен сатып алуға қатысқан әлеуетті өнім берушіге жәрдем көрсеткен;
5)	сатып алу туралы келісім-шартта көзделген жағдайларда кез келген кезеңде оны бұзу туралы шартты қамтиды.
[bookmark: SUB432100][bookmark: SUB432200]170.	Сатып алу туралы келісім-шарт бойынша ақы төлеу мерзімі тауарларды жеткізу, жұмыстарды орындау, қызметтерді көрсету жөніндегі міндеттемелерді толық көлемде орындаған күннен бастап он жұмыс күнінен кешіктірілмей көзделеді.
171.	Сатып алу туралы келісім-шартта өнім берушіге келісім-шарттың жалпы сомасының 50 (елу) пайызынан аспайтын мөлшерде аванс төлеу туралы талапты көздеуге жол беріледі.
172.	Тауарларды жеткізу үшін ең аз мерзімді тапсырыс беруші сатып алу туралы келісім-шартта күнтізбелік 15 (он бес) күннен кем емес мерзімге белгілейді.
173.	Сатып алу туралы келісім-шартты орындау Қазақстан Республикасының азаматтық заңнамасына және сатып алу туралы келісім-шартта көзделген талаптарға сәйкес жүзеге асырылады.
174.	Сатып алу туралы келісім-шарт тапсырыс беруші мен өнім беруші сатып алу туралы келісім-шарт бойынша қабылданған міндеттемелерді, оның ішінде кепілдікті міндеттемелерді толық орындаған жағдайда орындалды деп есептеледі.



8 бөлім. ДАУЛАР МЕН КЕЛІСПЕУШІЛІКТЕРДІ ШЕШУ ТӘРТІБІ
175.	Биржаның іс-әрекеттеріне (әрекетсіздігіне), тендерлік комиссияның және (немесе) сараптама комиссиясының (сарапшының) шешімдеріне Биржаның бірінші басшысына не Қазақстан Республикасының заңнамасына сәйкес сот тәртібімен шағымданады.
176.	Биржаның әрекеттеріне (әрекетсіздігіне), тендерлік комиссияның және (немесе) сараптама комиссиясының (сарапшының) шешімдеріне шағымда:
1)	әрекетіне (әрекетсіздігіне), шешімдеріне шағым жасалатын тұлғаның (тұлғалардың) атауы, орналасқан жері;
2)	шағым берген тұлғаның атауы, орналасқан жері;
3)	жүргізу кезінде Ережелерді және (немесе) сатып алу шарттарын бұзуға жол берілген сатып алу туралы мәліметтер;
4)	тендерлік комиссия Биржасының, сараптама комиссиясының (сарапшының) шағым жасалған әрекеттері (әрекетсіздігі) көрсетіледі.
177.	Шағымға оның негізділігін растайтын құжаттар қоса беріледі.
178.	Шағым Қазақстан Республикасының заңнамасында және Биржаның ішкі құжаттарында белгіленген тәртіппен және мерзімде қаралады (осы тармақ Биржаның директорлар кеңесінің 2021 жылдың 30 қарашасындағы шешімімен өзгертілді).
179.	Шағымды қарау нәтижелері бойынша Ережелерге сәйкес келмейді деп танылған сатып алу Биржаның бірінші басшысының шешімімен жойылуға жатады.

9 бөлім. ТҰЖЫРЫМДЫ ҚАҒИДАЛАР
[bookmark: SUB470100][bookmark: SUB470200][bookmark: SUB470300][bookmark: SUB470400][bookmark: SUB470500][bookmark: SUB470600][bookmark: SUB480000][bookmark: SUB480100][bookmark: SUB480101][bookmark: SUB480102][bookmark: SUB480103][bookmark: SUB480104][bookmark: SUB480200][bookmark: SUB480300][bookmark: SUB480301][bookmark: SUB480302]180.	Сатып алуды ұйымдастырушы сатып алуды тоқтату туралы шешім қабылданған күннен бастап 2 (екі) жұмыс күні ішінде:
1)	бұл туралы өткізілетін сатып алуға қатысқан тұлғаларға хабарлайды;
2)	Биржаның интернет-ресурсында тиісті хабарландыру жариялайды;
3) енгізілген тендерлік өтінімдерді қамтамасыз етуді және (немесе) сатып алу туралы келісім-шартты орындауды қайтарады.
181.	Осы Ережелермен реттелмеген мәселелер Қазақстан Республикасының нормативтік құқықтық актілерінде белгіленген тәртіппен шешіледі (осы тармақ Биржаның директорлар кеңесінің 2021 жылдың 30 қарашасындағы шешімімен енгізілді).
182.	Осы Ережелерге уақтылы өзгертулер және (немесе) толықтырулар енгізу (өзектендіру) жауапкершілігі Қаржы-әкімшілік департаментіне жүктеледі (осы тармақ Биржаның директорлар кеңесінің 2021 жылдың 30 қарашасындағы шешімімен енгізілді).
183.	Осы Ережелер қажеттілігіне қарай, бірақ үш жылда кемінде бір рет өзектендіруге жатады (осы тармақ Биржаның директорлар кеңесінің 2021 жылдың 30 қарашасындағы шешімімен енгізілді).

Басқарма төрайымы	А.Ө. Алдамберген	
"Қазақстан қор биржасы" АҚ тауарлар, жұмыстар және қызметтер сатып алу ережелері





«Қазақстан қор биржасы» АҚ Тауарларды, жұмыстарды мен қызметтерді сатып алу ережелеріне
1 қосымша

(Осы қосымша Биржаның Директорлар кеңесінің 2022 жылдың 30 желтоқсанындағы шешімімен өзгертілді)

Нысан

Тауарларды, жұмыстарды және қызметтерді сатып алу
ЖОСПАРЫ

	Сатып алынатын тауарлардың, жұмыстардың, қызметтердің қазақ тіліндегі атауы
	Сатып алынатын тауарлардың, жұмыстардың, қызметтердің орыс тіліндегі атауы
	Тауарлардың, жұмыстардың және қызметтердің қазақ тіліндегі қысқаша сипаттамасы
	Тауарлардың, жұмыстардың және қызметтердің орыс тіліндегі қысқаша сипаттамасы
	аты палу тәсілі
	Өлшем бірлігі
	Саны,
көлем
	Бірліктің бағасы (теңге) ҚҚС-ын есепке алмай
	Сатып алу үшін бекітілген жалпы сома (теңге) ҚҚС-ын есепке алмай
	Үш жылдық кезеңнің бірінші жылына бекітілген сома (теңге) ҚҚС-ын есепке алмай
	Үш жылдық кезеңнің екінші жылына арналған болжамды сома (теңге) ҚҚС-ын есепке алмай
	Үш жылдық кезеңнің үшінші жылына арналған болжамды сома (теңге) ҚҚС-ын есепке алмай
	Сатып алуды өткізудің жоспарланған мерзімі (ай)

«Қазақстан қор биржасы» АҚ Тауарларды, жұмыстарды және қызметтерді сатып алу ережелеріне

								_____________
					(тапсырыс берушінің шешімі,
қабылдаған күні мен
нөмірі көрсетіледі)

бекітілді

[bookmark: SUB200][bookmark: SUB300][bookmark: SUB500]							

САТЫП АЛЫНАТЫН ТЖҚ ТЕХНИКАЛЫҚ МАМАНДАНЫМЫ
(әрбір лотқа жеке ұсынылады)
 
Сатып алудың атауы ___________________________________________
Лоттың № _____________ лоттың атауы _______________________
 
Техникалық маманданымда қажетті маманданымдарды, жоспарларды, сызбаларды, эскиздерді қоса алғанда, сатып алынатын ТЖҚ толық сипаты және қажетті функционалдық, техникалық, сапалық сипаттамалары беріледі. Сондай-ақ жеткізілетін тауарлар (орындалатын жұмыстар, көрсетілетін қызметтер) сәйкес келуі тиіс ұлттық стандарт, мемлекетаралық немесе халықаралық стандарт (олар болған жағдайда), кепілдік мерзімі көрсетіледі.
Тауарларға арналған техникалық маманданымда функционалдық, техникалық, сапалық сипаттамалардың сипаты функционалдық шектерін, техникалық сипаттамалардың параметрлерін, тауардың мақсатын қамтитын тиісті бөлімдерге бөлінеді.
Техникалық маманданымда тауарларды жеткізу кезінде қажетті ілеспе жұмыстарды, қызметтерді (монтаждауды, реттеуді, оқытуды, тауарларды тексеруді және сынауды қоса алғанда) және оларды көрсету орнын, тауардың шығарылған жылын, кепілдік мерзімін көрсетуге жол беріледі.
Қызметтерге арналған техникалық маманданымда техникалық және сапалық сипаттамалардың сипаты техникалық сипаттамалардың параметрлері мен қызметтер көрсету мақсатын қамтитын тиісті бөлімдерге бөлінеді. Сапасы осындай жұмыстарды, қызметтерді тікелей көрсететін жұмыскердің біліктілігіне байланысты жұмыстарды, қызметтерді сатып алған жағдайда, техникалық маманданымда жұмыскерге қойылатын, оның кәсіби даярлығының деңгейі мен бейінін, өзіне жүктелген міндеттерді орындау үшін қажетті жұмыс өтілін анықтайтын талаптардың сипаттамасы беріледі. Техникалық маманданымда ұлттық стандарт, мемлекетаралық немесе халықаралық стандарт (ол болған жағдайда) көрсетіледі.
Жобалау (жобалау-сметалық) құжаттаманы талап ететін жұмыстарды сатып алуды жүргізу кезінде техникалық маманданымның орнына белгіленген тәртіппен бекітілген жобалау (жобалау-сметалық) құжаттамасы қоса беріледі.
Жұмыстардың техникалық маманданымында құрылыс алаңының, географиялық, инженерлік-геологиялық және басқа да ерекше табиғи жағдайлардың қысқаша сипаты, инфрақұрылым мен коммуникацияның болуы, жергілікті ресурстардың сипаты, стандарттар мен техникалық нормативтер жүйесі, сондай-ақ объектінің толық құрамы, аумақтың инженерлік дайындығы, өндіріс технологиясы және жабдықтар, инженерлік қамтамасыз ету, объектіні пайдалануға беру кезінде келіспеушіліктерді болдырмайтын пайдаланылатын материалдар мен конструкциялар, объектіні жарақтандыру бойынша талаптар және объектіні пайдалануға беру кезінде қайшылықтарды болдырмайтын басқалары көрсетіледі. Тиісті нормативтік-техникалық құжаттамаға сілтемені көрсетуге жол беріледі.
Әлеуетті өнім беруші белгіленген талаптарға жауап беретін техникалық ерекшелікті ұсынады.


Жауапты бөлімшенің 
басшысы					Тегі, аты, әкесінің аты (бар болса)

"Қазақстан қор биржасы" АҚ Тауарларды, жұмыстарды және қызметтерді сатып алу ережелеріне
3 қосымша

_____________
					(тапсырыс берушінің шешімі,
қабылдаған күні мен
нөмірі көрсетіледі)

бекітілді


ӘЛЕУЕТТІ ӨНІМ БЕРУШІЛЕРДІҢ ӨТІНІМДЕРІН БАҒАЛАУ КРИТЕРИЙЛЕРІ
ЖӘНЕ ТЖҚ САТЫП АЛУДАҒЫ ОЛАРДЫҢ МАҢЫЗДЫЛЫҒЫНЫҢ ШАМАЛАРЫ

Әлеуетті өнім берушіге әлеуетті өнім берушілердің өтінімдерін бағалаудың мынадай өлшемдері және олардың маңыздылығының шамасы қолданылады:
1)	 ...
2)	 …


Жауапты бөлімшенің 
басшы					Тегі, аты, әкесінің аты (бар болса)

"Қазақстан қор биржасы" АҚ Тауарларды, жұмыстарды және қызметтерді сатып алу ережелеріне
4 қосымша

ӘЛЕУЕТТІ ӨНІМ БЕРУШІЛЕРДІҢ ӨТІНІМДЕРІН БАҒАЛАУ КРИТЕРИЙЛЕРІН ҚОЛДАНУ ЖӘНЕ
ОЛАРДЫҢ МАҢЫЗДЫЛЫҒЫ ШАМАЛАРЫН ЕСЕПТЕУ ӘДІСТЕМЕСІ

1. Осы әлеуетті өнім берушілердің өтінімдерін бағалау критерийлерін қолдану және олардың маңыздылығы шамаларын есептеу әдістемесі (бұдан әрі - Әдістеме) жұмыстарды және (немесе) тендер тәсілімен сатып алуды жүргізу кезінде әлеуетті өнім берушілердің өтінімдерін бағалау үшін әзірленді.
2. Тендерге қатысушылардың өтінімдері бағалауға жатады.
3. Тендер тәсілімен сатып алуды өткізу кезінде тапсырыс беруші тендер шарттарымен әлеуетті өнім берушілердің өтінімдерін бағалаудың мынадай критериілері белгіленеді:
1) құндық (тендерлік баға ұсынысы);
2) құндық емес (әлеуетті өнім берушінің өткізілетін сатып алудың мәні болып табылатын Жұмыстар және (немесе) Қызметтер нарығындағы жұмыс тәжірибесі, сондай-ақ жұмыстардың, қызметтердің функционалдық, техникалық, сапалық және пайдалану сипаттамалары және (немесе) сатып алынатын жұмыстарды, қызметтерді пайдалануға, техникалық қызмет көрсетуге және жөндеуге арналған шығыстар, кепілдікті міндеттемелер, технологиялық шешімдер және (немесе) жұмыстарды үздік материалдардан орындау, сатып алынатын Жұмыстардың және (немесе) Қызметтердің сипаттамаларына әсер ететін басқа да критерийлер)
4. Биржа бағалау критерийлерін белгілеу қажеттілігін дербес анықтайды және олардың маңыздылығының шамасын көрсетеді.
Тендер шарттарында көзделген бағалаудың барлық критерийлерінің маңыздылық шамаларының сомасы 100 (жүз) балды құрайды.
Бағалаудың құндық критерийінің маңыздылық шамасы 60 (алпыс) балдан кем емес мөлшерде белгіленеді.
5. Қажет болған жағдайда неғұрлым сапалы Жұмыстарды және (немесе) Қызметтерді ұсынатын тендерге қатысушыны анықтау үшін Биржа техникалық маманданымда әлеуетті өнім берушілердің өтінімдерін бағалаудың мынадай құндық емес критерийлерін көздейді:
1) әлеуетті өнім берушіде ұқсас сипаттағы жұмыстарды орындаумен, қызметтерді көрсетумен байланысты өткізілетін сатып алулардың мәні болып табылатын Жұмыстар және (немесе) Қызметтер нарығында жұмыс тәжірибесінің болуы, оның бар екенін растайтын құжаттардың көшірмелерін (мысалы, келісім-шарттардың, Жұмыстарды және (немесе) Қызметтерді қабылдау-тапсыру актілерінің, сондай-ақ шот-фактуралардың көшірмелері және басқа да құжаттар) ұсыну;
2) жұмыстардың, қызметтердің функционалдық, техникалық, сапалық және пайдалану сипаттамалары және (немесе) пайдалануға арналған шығыстар, кепілдік міндеттемелер – техникалық маманданымда тапсырыс беруші өзі үшін басым болып табылатын көрсеткіштің ең үлкен немесе ең аз мәнін көрсетеді.
6. Әлеуетті өнім берушілердің өтінімдерін бағалаудың жиынтық критерийлері Әдістемеге қосымшаға сәйкес нысан бойынша әлеуетті өнім берушілердің өтінімдерін бағалау кестесінде әрбір лот бойынша құндық және құндық емес критерийлер бойынша балдарды қосу жолымен анықталады.
7. Ең көп балл жинаған әлеуетті өнім берушінің ұсынысын тендер жеңімпазы болып анықталады.
Тендер жеңімпазынан кейін ең көп балл жинаған әлеуетті өнім берушінің ұсынысы артықшылықты болып анықталады.
8. Сатып алу туралы келісім-шарт тендер жеңімпазымен бағалау критерийлері мен олардың көрсеткіштері ескеріле отырып жасалады.




Әлеуетті өнім берушілердің өтінімдерін бағалау 
критерийлерін қолдану және олардың маңыздылығы 
шамаларын есептеу әдістемесіне
қосымша

Нысан


ӘЛЕУЕТТІ ӨНІМ БЕРУШІЛЕРДІҢ ӨТІНІМДЕРІН БАҒАЛАУ КЕСТЕСІ
__________________________________________________
(тендер (лот) тәсілімен сатып алудың атауы)

	№
	Критерий атауы
	Белгіленген балл
	Әлеуетті өнім берушінің атауы
	Әлеуетті өнім берушінің атауы

	1
	2
	3
	4
	5

	1
	Құндық критерий (тендерлік баға ұсынысы)
	
	
	

	2
	Құндық емес Критерий 1
	
	
	

	3
	Құндық емес Критерий 2
	
	
	

	4
	Құндық емес Критерий 3
	
	
	

	5
	Жиынтық бағалау
	100
	
	




























Әлеуетті өнім берушілердің
өтінімдерін бағалау кестесінің нысанына
қосымша


ӘЛЕУЕТТІ ӨНІМ БЕРУШІЛЕРДІҢ ӨТІНІМДЕРІН БАҒАЛАУ КЕСТЕСІН ТОЛТЫРУ БОЙЫНША ТҮСІНДІРМЕЛЕР

1. Баллдарды есептеу бағалаудың әрбір критерийі бойынша жүзеге асырылады.
2. Құндық критерий (тендерлік баға ұсынысы) бойынша бағалау техникалық маманданымда кемінде 60 (алпыс) балл мөлшерінде белгіленеді.
Минималды тендерлік баға ұсынысын ұсынған әлеуетті өнім берушіге құндық критерий үшін көзделген максималды балл саны белгіленеді.
Басқа тендерлік баға ұсыныстарын бағалау үшін есептеу мынадай формула бойынша жүзеге асырылады:
Бi = (Цmin / Цi) *Вз,
мұндағы,
Бі – і-ші әлеуетті өнім берушінің есептелген балдары;
Цmin – әлеуетті өнім берушілер ұсынған тендерлік баға ұсыныстарының жалпы санынан минималды тендерлік баға ұсынысы;
Ці – i-ші әлеуетті өнім берушінің тендерлік баға ұсынысы;
Вз – техникалық маманданымдағы құндық критерий үшін белгіленген маңыздылық шамасы (60 (алпыс) балдан кем емес).
3. Техникалық маманданымда қажетсіз критерийлер бойынша өтінімдерді бағалау үшін Әдістеменің 5 тармағының талаптарын ескере отырып, 40 (қырық) баллдан аспайтын мөлшерде критерий белгіленеді.
4. Максималды мәні үздік болып табылатын критерийді бағалау кезінде ең үздік көрсеткішті ұсынған әлеуетті өнім берушіге максималды балл саны белгіленеді (мысалы, кепілдік міндеттемелерді бағалау кезінде).
Басқа тендерлік баға ұсыныстарын бағалау үшін есептеу мынадай формула бойынша жүзеге асырылады:
Бi = (Пi/Пmax)*Вз,
мұндағы,
Бі – і-ші әлеуетті өнім берушінің есептелген балдары;
Пi – i-ші әлеуетті өнім беруші ұсынған көрсеткіш;
Пmax – әлеуетті өнім берушілер ұсынған ұсыныстардың жалпы санының максималды көрсеткіші;
Вз – техникалық маманданымдағы құндық емес критерий үшін белгіленген маңыздылық шамасы.
5. Минималды мәні үздік болып табылатын критерийді бағалау кезінде минималды мәнді ұсынған әлеуетті өнім берушіге максималды балл саны қойылады.
Басқа тендерлік баға ұсыныстарын бағалау үшін есептеу мынадай формула бойынша жүзеге асырылады:
Бi = (Пmin /Пi) *Вз,
мұндағы,
Бі – і-ші әлеуетті өнім берушінің есептелген балдары;
Пmin – әлеуетті өнім берушілер ұсынған тендерлік ұсыныстардың жалпы санының минималды көрсеткіші;
Пi – i-ші әлеуетті өнім беруші ұсынған көрсеткіш;
Вз – техникалық маманданымдағы құндық емес критерий үшін белгіленген маңыздылық шамасы.
"Қазақстан қор биржасы" АҚ Тауарларды, жұмыстарды және қызметтерді сатып алу ережелеріне
5 қосымша

Нысан
ТЕНДЕР ӨТКІЗУ ТУРАЛЫ ХАБАРЛАНДЫРУ
_______________________________________________________________
(сатып алынатын тауарлардың, жұмыстардың, қызметтердің атауы)
"Қазақстан қор биржасы" акционерлік қоғамы (050040, Алматы қаласы, Байзақов көшесі, 280, "Almaty Towers" КФК солтүстік мұнарасы, 8-ші қабат, info@kase.kz) (бұдан әрі - Биржа) мынадай тауарларды, жұмыстарды, қызметтерді сатып алу бойынша тендер өткізетіні туралы хабарлайды:
_______________________________________________________________
(сатып алынатын тауарлардың, жұмыстардың, қызметтердің атауы)
Тауарларды, жұмыстарды, қызметтерді лоттарға бөлген жағдайда әрбір лот бойынша сатып алудың атауы көрсетіледі.
Тендер шарттары:
1. Сатып алынатын тауарлардың, жұмыстардың, қызметтердің техникалық маманданымы және әлеуетті өнім берушілердің өтінімдерін және олардың маңыздылығының шамасын (бар болса) бағалау критерийлері (қосымшада);
2. Маңызды талаптарды көрсете отырып, сатып алу туралы келісім-шарттың жобасы (қосымшада).
2-1. Сатып алу жоспарына сәйкес сатып алуға бөлінген сома (осы тармақ Биржаның Директорлар кеңесінің 2022 жылдың 30 желтоқсанындағы шешімімен енгізілді).
3. ________________ тауар жеткізіледі (жұмыстар орындалады, қызметтер көрсетіледі):.
(тауарларды, жұмыстарды, қызметтерді жеткізу орны және олардың көлемі көрсетіледі)
4. Тауарларды жеткізудің (жұмыстарды орындаудың, қызметтерді көрсетудің) талап етілетін мерзімі ______________________________________________________________.

Тендерлік өтінімдерді әлеуетті өнім берушілер немесе олардың уәкілетті өкілдері Биржаға қолма-қол немесе тапсырысты пошта байланысын пайдалана отырып (қажеттісін көрсету) 050040, Алматы қаласы, Байзақов көшесі, 280 "Almaty Towers" КФК солтүстік мұнарасы, 8-ші қабат мекен-жайы бойынша береді (жібереді).

5. Тендерлік өтінімдерді тапсырудың соңғы мерзімі: ________________________________________________________________ дейін.
          (уақыты мен күнін және орнын көрсету қажет)
6. Тендерлік өтінімдер (уақыты мен күнін көрсету қажет) 050040, Алматы қаласы, Байзақов көшесі, 280, "Almaty Towers" КФК солтүстік мұнарасы, 8-ші қабат мекен-жайы бойынша ашылады.

7. Тендер шарттарын түсіндіру қажет болған жағдайда әлеуетті өнім берушілер сатып алуды ұйымдастырушыға, бірақ 20 __ жылғы "____" ___________ ___ сағат ____ минуттан кешіктірмей жазбаша сауалмен жүгінеді.
Әлеуетті өнім берушілердің сауалдарын сатып алуды ұйымдастырушының мынадай деректемелері бойынша жолдау қажет: 050040, Алматы қаласы, Байзақов көшесі, 280, "Almaty Towers" ХҚК солтүстік мұнарасы, 8-ші қабат.
8. Сатып алуды ұйымдастырушы сауалды алған күннен бастап 2 (екі) жұмыс күні ішінде тендер шарттарын түсіндіру мәтінін Биржаның интернет-ресурсында жариялайды.
9. Сатып алуды ұйымдастырушы 20 __ жылғы "____" ___________ ___ сағат ____ минуттан кешіктірмей өз бастамасы бойынша немесе әлеуетті өнім берушінің сауалына жауап ретінде тендер шарттарына өзгертулер және (немесе) толықтырулар енгізеді.
Тендер шарттарына өзгертулер және (немесе) толықтырулар енгізу туралы шешім қабылданған күннен бастап екі жұмыс күнінен кешіктірілмейтін мерзімде тендер шарттарына енгізілген өзгертулердің және (немесе) толықтырулардың мәтінін Биржаның интернет-ресурсында орналастырады.
Тендерлік өтінімдерді берудің соңғы мерзімі кемінде күнтізбелік бес күнге ұзартылады.
10. Тендерге қатысуға ниет білдірген әлеуетті өнім беруші хабарландыруда белгіленген мерзімде Ережелердің 50 немесе 53 тармақтарында көзделген құжаттарды ұсынады.
Әлеуетті өнім берушінің тендерлік өтінімі Ережелерде көзделген талаптарға сәйкес рәсімделуі тиіс.

Қосымша ақпаратты мына телефон арқылы алуға болады: _______________________________________________________________.
     (қала коды мен телефон нөмірін көрсету қажет)
Тендерлік комиссияның хатшысы ________________________________________________________________.
(тегі, аты, әкесінің аты (бар болса), лауазымы және байланыс телефоны көрсетіледі)
"Қазақстан қор биржасы" АҚ Тауарларды, жұмыстарды және қызметтерді сатып алу ережелеріне
6 қосымша


Нысан


ТЕНДЕРГЕ ҚАТЫСУҒА ӨТІНІМ

Кімге ___________________________________________________________
(сатып алуды ұйымдастырушының атауы көрсетіледі)
Кімнен _________________________________________________________
(әлеуетті өнім берушінің толық атауы көрсетіледі)

0. Тендерге қатысуға үміткер әлеуетті өнім беруші туралы мәліметтер:
	Әлеуетті өнім берушінің заңды, пошталық мекен-жайы, электрондық пошта мекен-жайы және байланыс телефондары
	 

	Әлеуетті өнім берушінің банктік деректемелері (бизнес-сәйкестендіру нөмірі (бұдан әрі – БСН)/жеке сәйкестендіру нөмірі (бұдан әрі – ЖСН), банктік сәйкестендіру коды, жеке сәйкестендіру коды), сондай-ақ заңды немесе жеке тұлғаға қызмет көрсетілетін банктің немесе оның филиалының толық атауы мен мекен-жайы
	 


	Әлеуетті өнім берушінің бірінші басшысының тегі, аты, әкесінің аты (ол бар болса), ЖСН
	 



1. __________________________________________________________
(әлеуетті өнім берушінің толық атауы көрсетіледі)
осы өтініммен тендер тәсілімен ____________________________________________________________
(тендердің толық атауын көрсету)
сатып алуға әлеуетті өнім беруші ретінде қатысуға ниет білдіреді және тендердің талаптары мен шарттарына сәйкес тауарды жеткізуді, жұмыстарды орындауды, қызметтерді көрсетуді (қажеттісін көрсету) жүзеге асыруға келісім білдіреді.
3. Әлеуетті өнім беруші осы өтініммен өзіне толық жауапкершілікті қабылдайды және өзінің мынадай шарттарды қабылдағанын растайды:
1. әлеуетті өнім беруші және оның қосалқы мердігері (бірлескен орындаушысы) (бар болса) мемлекеттік сатып алуға жосықсыз қатысушылардың тізілімінде тұрған жоқ және тапсырыс берушімен және (немесе) оның үлестес тұлғаларымен бұрын жасалған келісім-шарттар бойынша өз міндеттемелерін адал орындады;
1. әлеуетті өнім берушінің құрылтайшылары, акционерлері, әлеуетті өнім беруші басшыларының және (немесе) осы әлеуетті өнім берушінің уәкілетті өкілінің жақын туыстары, жұбайы (зайыбы) немесе жекжаттары өнім берушіні таңдау туралы шешім қабылдау құқығына иелік етпейді не өткізілетін сатып алуда тапсырыс берушінің (сатып алуды ұйымдастырушының) жұмыскерлері болып табылмайды;
1. әлеуетті өнім беруші және (немесе) оның жұмыскері тапсырыс берушіге (сатып алуды ұйымдастырушыға) өткізілетін сатып алуды дайындау бойынша сараптамалық, консультациялық және (немесе) өзге де қызметтер көрсетпеген, техникалық-экономикалық негіздемені әзірлеушіні жобалау (жобалау-сметалық) құжаттамасын әзірлеу жөніндегі сатып алуға қатысуын қоспағанда, өткізілетін сатып алудың мәні болып табылатын объектіні салуға арналған техникалық-экономикалық негіздемені және (немесе) жобалау (жобалау-сметалық) құжаттаманы әзірлеуге бас жобалаушы не қосалқы жобалаушы ретінде қатыспаған;
1. сатып алуға қатысуға үміткер әлеуетті өнім берушінің басшысы:
мемлекеттік сатып алуға жосықсыз қатысушылардың тізіліміне енгізілген заңды тұлғаларды басқаруға, құруға, олардың жарғылық капиталына қатысуға байланысты қатынастары болмаған;
мемлекеттік сатып алуға жосықсыз қатысушылардың тізіліміне енгізілген кәсіпкерлік қызметті жүзеге асыратын жеке тұлға болып табылмайды;
1. кәсіпкерлік қызметті жүзеге асыратын жеке тұлға болып табылатын, сатып алуға қатысуға үміткер әлеуетті өнім беруші мемлекеттік сатып алуға жосықсыз қатысушылардың тізіліміне енгізілген әлеуетті өнім берушінің басшысы болып табылмайды және (немесе) мемлекеттік сатып алуға жосықсыз қатысушылардың тізіліміне енгізілген заңды тұлғаларды басқаруға, құруға, олардың жарғылық капиталына қатысуға байланысты қатынастары жоқ;
1. әлеуетті өнім берушінің және (немесе) ол тартатын қосалқы мердігердің (бірлескен орындаушының) атқарушылық іс жүргізу жөніндегі борышкерлердің тізіліміне сәйкес тиісті қаржы жылына арналған республикалық бюджет туралы заңда белгіленген айлық есептік көрсеткіштің бес еселенген мөлшерінен астам мөлшерде атқарушылық құжаттар бойынша орындалмаған міндеттемелері жоқ;
1. әлеуетті өнім беруші және әлеуетті өнім берушінің үлестес тұлғасы бір тендерге (лотқа) қатыспайды;
1. банкроттық не тарату процедурасына қатысы жоқтығы туралы.
	4. Осымен әлеуетті өнім берушінің Ережелердің 170 тармағында көзделген жағдайларда ____________________________________________________сатып алу туралы келісім-шартты бұзуға (тауарлардың, жұмыстардың, қызметтердің атауын көрсету)
келісімі білдіріледі.
5. Тендердің шарттарымен танысқанымызды және сатып алуды ұйымдастырушыға және тендерлік комиссияға өз құзыреттілігі, біліктілігі және жеткізілетін тауардың (тауарлардың), орындалатын жұмыстардың, көрсетілетін қызметтердің сапалық және өзге де сипаттамалары, авторлық және сабақтас құқықтардың сақталуы, сондай-ақ Ережелерде көзделген өзге де шектеулер туралы дұрыс емес мәліметтерді ұсыну үшін жауапкершілік туралы хабардар болғанымызды растаймыз.
Тендерлік өтінімде және оған қоса берілген құжаттарда осындай жалған мәліметтерді ұсыну үшін толық жауапкершілікті өзімізге аламыз.
6. Біздің тендерлік өтінім тендерлік өтінімдер ашылған күннен бастап _______________ қолданыста болады.                                 (күн санын көрсету)
7. Біздің тендерлік өтінім жеңімпаз деп танылған жағдайда, сатып алу туралы келісім-шарттың орындалуын қамтамасыз етуді сатып алу туралы келісім-шарт жобасында көрсетілген мөлшерде енгіземіз.
8. Сатып алу туралы келісім-шарт жасалғанға дейін біз берген тендерлік өтінім тапсырыс беруші мен біздің арамыздағы сатып алу туралы міндетті келісім-шарт рөлін атқаратын болады.
9. Тендерге қатысуға ниет білдірген әлеуетті өнім беруші сатып алуды ұйымдастырушыға ұсынатын тендерлік өтінімде:

___________________________________________________________________.
(әлеуетті өнім беруші қоса берілетін құжаттардың тізбесін көрсетеді)


_______________________________________________________________
(Әлеуетті өнім беруші басшысының не ол уәкілеттік берген тұлғаның лауазымы, тегі, аты, әкесінің аты (ол бар болса), қолы)

Толтырылған күні ____________________
"Қазақстан қор биржасы" АҚ Тауарларды, жұмыстарды және қызметтерді сатып алу ережелеріне

Нысан

БАҒА ҰСЫНЫСЫ
(лоттың нөмірін көрсете отырып, әрбір лотқа жеке толтырылады)
_______________________________________
(әлеуетті өнім берушінің атауы)

	№
	Мазмұны
	Тауардың, жұмыстың, қызметтің атауы

	1
	Қысқаша сипаты
	 

	2
	Шығарылған елі (жұмыстарды, қызметтерді сатып алу кезінде толтырылмайды)
	 

	3
	Дайындаушы зауыт (жұмыстарды, қызметтерді сатып алу кезінде толтырылмайды)
	 

	4
	Өлшем бірлігі
	 

	5
	ИНКОТЕРМС 2000 және (немесе) 2010 (межелі орны) ___________ талаптарымен ______ біреуінің _________ бағасы
	 

	6
	Саны (көлемі)
	 

	7
	Барлық бағасы = 5 жол х 6 жол, ________
	 

	8
	Әлеуеттi өнім берушінің тасымалдауға, сақтандыруға, кеден бажын, салықтарды, төлемдерді мен алымдарды төлеуге арналған шығыстарын, жинақтаушы бөлшектер мен міндетті қосалқы бөлшектердің, бір өлшем бірлігіне пайдаланудың бастапқы мерзімi ішінде қызмет көрсетуге арналған құнын, сондай-ақ ҚҚС сомасын шегергенде, тауарды жеткізу, жұмысты орындау, қызметті көрсету талаптарында көзделген басқа да шығыстарды қоса алғанда, ИНКОТЕРМС 2000 және (немесе) 2010 (межелі орны)________ талаптарымен ________ жалпы бағасы (әлеуетті өнім берушінің барлық шығыны ескеріле отырып қаралады және қайта қаралмайды). 

	 


________________________________________________________________________________
(Әлеуетті өнім беруші басшысының немесе ол уәкілеттік берген тұлғаның қолы) (Лауазымы, тегі, аты, әкесінің аты (бар болса))

"Қазақстан қор биржасы" АҚ Тауарларды, жұмыстарды және қызметтерді сатып алу ережелеріне 

Нысан

 
ТЕНДЕРДЕ САТЫП АЛУДЫҢ МӘНІ БОЛЫП ТАБЫЛАТЫН ЖҰМЫСТАРДЫ ОРЫНДАУ ЖӨНІНДЕГІ ҚОСАЛҚЫ МЕРДІГЕРЛЕР (ҚЫЗМЕТТЕР КӨРСЕТУ КЕЗІНДЕ БІРЛЕСКЕН ОРЫНДАУШЫЛАР) ТУРАЛЫ МӘЛІМЕТТЕР, СОНДАЙ-АҚ ӘЛЕУЕТТІ ӨНІМ БЕРУШІ МЕРДІГЕРЛЕРГЕ (БІРЛЕСКЕН ОРЫНДАУШЫЛАРҒА) БЕРЕТІН ЖҰМЫСТАР ЖӘНЕ ҚЫЗМЕТТЕРДІҢ ТҮРЛЕРІ 
______________________________________
(тендердің толық атауын көрсету қажет)

	№

	Қосалқы мердігердің (бірлескен орындаушының) - заңды тұлғаның атауы не жеке тұлға болып табылатын қосалқы мердігердің (бірлескен орындаушының) тегі, аты, әкесінің аты (ол бар болса)
	Қосалқы мердігердің (бірлескен орындаушының) БСН (ЖСН), атауы, оның толық заңды және (немесе) пошталық мекен-жайы, байланыс телефоны
	Техникалық маманданымға сәйкес орындалатын жұмыстардың (көрсетілетін қызметтердің) атауы
	Техникалық маманданымға сәйкес орындалатын жұмыстардың (көрсетілетін қызметтердің) ақшалай мәндегі көлемі
	Техникалық маманданымға сәйкес орындалатын жұмыстардың (көрсетілетін қызметтердің) пайыздық мәндегі көлемі

	 
	 
	 
	 
	 
	 

	
	
	
	 
	 
	 

	
	
	
	 
	 
	 

	Осы қосалқы мердігер (бірлескен орындаушы) бойынша барлығы
	 
	теңге
	 
	Көлемнің% -ы

	 
	 
	 
	 
	 
	 

	
	
	
	 
	 
	 

	
	
	
	 
	 
	 

	Осы қосалқы мердігер (бірлескен орындаушы) бойынша барлығы
	 
	теңге
	 
	көлемнің %

	Барлық қосалқы мердігерлер (бірлескен орындаушылар) бойынша жиыны
	 
	теңге
	 
	көлемнің % 



Осы арқылы тендерге (тендердің толық атауын көрсету) қатысуға өтінім беретін әлеуетті өнім берушінің қосалқы мердігері және (немесе) бірлескен орындаушысы көрсетілген сатып алуға қатысудың талаптары туралы өзінің хабардар екендігін білдіреді және әлеуетті өнім берушінің қосалқы мердігерлеріне (бірлескен орындаушыларына) қатысты бөлігінде тендердің шарттарында көзделген талаптарды бұзғаны үшін жауапкершілікті өзіне қабылдайды.

	Қосалқы мердігер (бірлескен орындаушы) - заңды тұлғаның атауы не жеке тұлға болып табылатын қосалқы мердігердің (бірлескен орындаушының) тегі, аты, әкесінің аты (ол бар болса)
	Қосалқы мердігердің (бірлескен орындаушының) уәкілетті өкілінің тегі, аты, әкесінің аты (ол бар болса)
	Қолы

	 
	 
	 



Әлеуетті өнім берушінің жұмыстардың және (немесе) қызметтердің жалпы көлемінің үштен екі бөлігінен асатын жұмыстардың және (немесе) қызметтердің, оның ішінде ілеспе қызметтердің көлемін қосалқы мердігерлерге (бірлескен орындаушыларға) беруіне жол берілмейді.

"Қазақстан қор биржасы" АҚ Тауарларды, жұмыстарды және қызметтерді сатып алу ережелеріне

Нысан
 
БАНК КЕПІЛДІГІ
 
Банктің атауы ____________________________
        (банктің атауы және деректемелері)
Кімге ____________________________________________
(сатып алуды ұйымдастырушының атауы және деректемелері)
 
№ _______ кепілдік міндеттеме
 
	_________________
	___ жылдың "___"_________

	(орналасқан жері)
	 


 
Біз _____________________________________________________ 
(әлеуетті өнім берушінің атауы)
бұдан әрі "Өнім беруші", __________________________________________ ұйымдастырған
               (сатып алуды ұйымдастырушының атауы)
   ________________________________ сатып алу бойынша тендерге қатысатыны және
   (сатып алудың атауын көрсету қажет)  
   __________________________________________________________________________
   (тендер (лот (лоттар)) бойынша тауарлардың, жұмыстардың, қызметтердің атауы) 
жеткізуді (жұмысты орындауды, қызмет көрсетуді) жүзеге асыруға дайын екендігі жөнінде хабардар болдық.
Тендер шарттарында әлеуетті өнім берушілердің банктік кепілдік түрінде тендерлік өтінімді қамтамасыз етуін енгізуі көзделген.

Осыған байланысты біз _______________________________________________
(банктің атауы)
осы арқылы Сіздің ақы төлеуге жазбаша талабыңызды, сондай-ақ Өнім берушінің:
тендерлік өтінімдерді берудің соңғы мерзімі өткеннен кейін тендерлік өтінімді кері қайтарып алғандығы не өзгерткендігі және (немесе) толықтырғандығы;
тендердің жеңімпазы анықтаған сатып алу туралы келісім-шарт шарт жасасудан бас тартқаны;
Ережелердің 159 тармағының екінші бөлігінде көзделген жағдайларды қоспағанда, сатып алу туралы келісім-шарт жасасып, келісім-шарттың орындалуын қамтамасыз етуді енгізу және (немесе) енгізу мерзімі туралы тендердің сатып алу туралы келісім-шарттарында белгіленген талаптарды орындамағандығы не уақтылы орындамағаны туралы жазбаша растамаңызды алу бойынша Сізге талабыңыз бойынша _________________________________
          (сомасы цифрмен және жазумен)
тең соманы төлеуге қайтарылмайтын міндеттемені өзімізге қабылдаймыз.
Осы кепілдік міндеттеме тендерлік өтінімдер бар конверттерді ашқан күннен бастап күшіне енеді.
Осы кепілдік міндеттеме Өнім берушінің тендерлік өтінімінің соңғы қолданылу мерзіміне дейін қолданылады және егер Сіздің жазбаша талабыңызды біз________ аяғына дейін алмасақ, осы құжат бізге қайтарылатынына немесе қайтарылмайтынына қарамастан, толық және автоматты түрде аяқталады. Егер тендерлік өтінімнің қолданылу мерзімі ұзартылса, онда осы кепілдік міндеттеме сол мерзімге ұзартылады.
Осы кепілдік міндеттемеге байланысты туындайтын барлық құқықтар мен міндеттемелер Қазақстан Республикасының заңнамасымен реттеледі.
 
 
	Кепілгердің қолы
	Күні және мекен-жайы

(Осы қосымша Биржаның Директорлар кеңесінің 2022 жылдың 30 желтоқсанындағы шешімімен алынып тасталды)

11 қосымша


ТАУАРЛАРДЫ ӨНДІРЕТІН ЖӘНЕ (НЕМЕСЕ) ЖЕТКІЗЕТІН, ЖҰМЫСТАРДЫ ОРЫНДАЙТЫН, ҚЫЗМЕТТЕРДІ КӨРСЕТЕТІН ҚАЗАҚСТАН РЕСПУБЛИКАСЫ МҮГЕДЕКТЕРІНІҢ ҚОҒАМДЫҚ БІРЛЕСТІКТЕРІ МЕН МЕМЛЕКЕТТІК САТЫП АЛУ ТУРАЛЫ ЗАҢНЫҢ 51 БАБЫ 3 ТАРМАҒЫ БІРІНШІ БӨЛІГІНЕ СӘЙКЕС АЙҚЫНДАЛҒАН ҚАЗАҚСТАН РЕСПУБЛИКАСЫ МҮГЕДЕКТЕРІНІҢ ҚОҒАМДЫҚ БІРЛЕСТІКТЕРІ ҚҰРҒАН ҰЙЫМДАРДАН САТЫП АЛЫНАТЫН ТАУАРЛАРДЫҢ, ЖҰМЫСТАРДЫҢ, КӨРСЕТІЛЕТІН ҚЫЗМЕТТЕРДІҢ ЖЕКЕЛЕГЕН ТҮРЛЕРІНІҢ ТІЗБЕСІ

Өндірілетін тауарлар, орындалатын жұмыстар, көрсетілетін қызметтер:
1)	төсек жаймаларының барлық атаулары, көрпе, матрастар, жамылғы, әртүрлі жастықтар, сүлгі, майлықтар, жастық тыстары, матрасқа арналған тыстар;
2)	мақтадан жасалған күртеше, мақтадан жасалған жылы шалбар, жылуды сақтайтын костюм, жылы шолақ комбинезон, жылы кеудеше, жылы күртеше, бүркемеленген далалық костюм, шалбар, мақта-матадан жасалған жұмыс костюмі, мақта-матадан жасалған далалық костюм, бүркемеленген далалық күртеше, дәнекерлеуші костюм, аккумуляторшының костюмі, жұмыс комбинезоны, аспаз костюмі, наубайшы костюмі, түрлі қалпақтар;
3)	түрлі халаттар, түрлі алжапқыштар, бірегей нысанды киім, сигналдық кеудеше, хирургиялық костюмдер, мақта-матадан жасалған бахилалар, өндірістік және шаруашылық персоналдың нысанды киімі, көрпе, әртүрлі ішкі жейделер, түрлі жейделер, түрлі үшкіл орамалдар, жаға астары, қолғаптар, шымылдықтар;
4)	құжат тігілетін папкалар, конверттер, қағазға арналған папкалар, сызғыштар;
5)	банкноттық және монеталық өнімге арналған арнайы орауларды қоспағанда, орайтын қораптар, мұрағат қораптары;
6)	ағаш бұйымдары;
7)	абаттандыру, көгалдандыру.

ТАПСЫРЫС БЕРУШІ ҮЗДІКСІЗ ҚЫЗМЕТТІ ҚАМТАМАСЫЗ ЕТУ ҮШІН САТЫП АЛАТЫН КҮНДЕЛІКТІ ЖӘНЕ (НЕМЕСЕ) АПТА САЙЫНҒЫ ҚАЖЕТТІЛІКТЕГІ ТАУАРЛАРДЫҢ, ЖҰМЫСТАРДЫҢ, ҚЫЗМЕТТЕРДІҢ ТІЗБЕСІ
 
1. Тамақ өнімдері, ауыз су (бөтелкедегі).
2. Кеңсе тауарлары, А-4, А-3 форматтағы қағаз.
3. Тамақтануды ұйымдастыру бойынша қызметтер.
4. Жуу қызметін көрсету бойынша қызметтер.
5. Автокөлік қызметтері, жанар-жағармай материалдары.
6. Әкімшілік үйлер мен ғимараттарды ұстау бойынша көрсетілетін қызметтер (жұмыстар):
1)	ішкі үйлер мен ғимараттардың қасбетін, сондай-ақ оған жапсарлас аумақты таза ұстау;
2)	ғимаратқа жапсарлас аумақты абаттандыру және көгалдандыру және ғимарат ішіндегі жасыл желекті күту;
3)	үйлердің ішкі үй-жайларын, ғимараттардың және оған жапсарлас аумақты санитарлық өңдеу, ғимаратқа жапсарлас аумақтан қоқыс пен қарды шығару;
4)	үйлер мен ғимараттарды күзету, өрт қауіпсіздігін және оған жапсарлас аумақты күзетпен, сигнализациямен және күзеттің басқа құрылғыларымен қамтамасыз ету;
5)	сантехникалық, электр монтаждау жұмыстары;
6)	лифттерді, кондиционерлерді техникалық қамтамасыз ету және жөндеу.
7. Байланыс қызметтері (оның ішінде Интернет, спутник, телефон байланысы, ұялы байланыс, пошта байланысы).
8. Ақпараттық жүйелерге ілеспе қызмет көрсету бойынша қызметтер.
9. Бұқаралық ақпарат құралдарында ақпаратты орналастыру қызметтері.
10. Серверлік бөлмелерде өрт сөндіру және салқындату жүйелеріне техникалық қызмет көрсету бойынша қызметтер.
11. Аппараттық-бағдарламалық құралдарға жүйелік-техникалық қызмет көрсету бойынша қызметтер.
12. Үйлерді, үй-жайларды және (немесе) ғимараттарды жалдау бойынша қызметтер.
13. Жалға алынатын үйлерді, үй-жайларды және (немесе) ғимараттарды жалдау қызметтері.
14. Қызметтік және арнайы автокөлік құралдарына техникалық қызмет көрсету және жөндеу бойынша қызметтер.
15. Ұйымдастырушылық техникаға арналған шығыс материалдары және картридждерді толтыру бойынша қызметтер.
16. Объектілерді күзету бойынша қызметтер.

Банк кепілдігі
(сатып алу туралы келісім-шарттың орындалуын қамтамасыз ету нысаны)
 
Банктің атауы: ____________________________________________
(банктің атауы және деректемелері)
Кімге: __________________________________________________________
(тапсырыс берушінің атауы және деректемелері)
 

№ ___ кепілдік міндеттеме
 
	__________________
(орналасқан жері)
	_____ жылдың "___"___________


 
     _____________________________________________________________________ 
                  (өнім берушінің атауы)
   "Өнім берушінің" __________________________________________________________
              (тауарлардың, жұмыстардың немесе қызметтердің сипаты)
   жеткізу (орындау, көрсету) үшін __ жылғы _____ №__ сатып алу келісім-шартын жасағанын (жасайтынын) және Сіздің Келісім-шартта Өнім берушінің
    ______________________________________________________________ теңге мөлшерде 
         (сомасы цифрлармен және жазумен)
   Келісім-шарттың жалпы сомасының ______ %-на сәйкес келетін
   __________________________________________________________ теңге жалпы сомадағы
          (сомасы цифрлармен және жазумен)
   банктік кепілдік түріндегі оның орындалуын қамтамасыз етуді енгізетіні көзделгеніңізді назарға ала отырып,
    Осы арқылы ______________________________ жоғарыда көрсетілген Келісім-шарт 
               (банктің атауы)
   бойынша кепілгер болып табылатынын және Сіздің талабыңыз бойынша Сіздің ақы төлеуге арналған жазбаша талабыңызды, сондай-ақ Өнім берушінің Келісім-шарт бойынша міндеттемелерін орындамағаны немесе тиісінше орындамағаны туралы жазбаша растаманы алғаннан кейін Сізге банк кепілдігінің сомасын төлеудің сөзсіз міндеттемесін өзіне алатынын растаймыз.
   Осы кепілдік міндеттеме оған қол қойған сәттен бастап күшіне енеді және Өнім беруші Келісім-шарт бойынша міндеттемелерін толық орындаған сәтке дейін қолданыста болады.
 Осы кепілдік міндеттемеге байланысты туындаған барлық құқық пен міндеттеме Қазақстан Республикасының заңнамасымен реттеледі.


 
	Кепілгердің қолы
	Күні және мекен-жайы

(Осы қосымша Биржаның Директорлар кеңесінің 2022 жылдың 26 сәуіріндегі шешімімен енгізілді)

Шығ. № __________ күні

[bookmark: _Hlk100652458]КЕПІЛДІК ХАТ

[bookmark: _Hlk100743221]Осы хатпен ________ (әлеуетті өнім берушінің толық атауы, БСН (бейрезидент үшін - тіркеу нөмірі), заңды және нақты мекенжайы) ______(бұдан әрі - Өнім беруші) өзіне, оның қатысушыларына/ірі акционерлеріне, сондай-ақ түпкілікті бенефициарларына қарсы халықаралық санкциялық режимде көзделген шектеулер және/немесе тыйым салулар қолданылмағанын растайды, сондай-ақ өз қызметін жүзеге асыру барысында АҚШ-тың, Еуропалық одақтың, Ұлыбританияның және өзге де қолданылатын заңнамалардың халықаралық санкциялар режимін сақтайтынына кепілдік береді (бұл абзац Биржаның Директорлар кеңесінің 2023 жылдың 10 ақпанындағы шешімімен өзгертілді).
Сонымен қатар Өнім беруші "Қазақстан қор биржасы" АҚ Сатып алу ережелерінің 8 тармағына сәйкес Өнім беруші санкциялар қолданған не халықаралық санкциялар режимін бұзған жағдайда "Қазақстан қор биржасы" АҚ-ның біржақты тәртіппен сатып алу туралы келісім-шартты бұзуына келісім беретінін растайды.
Тапсырыс берушінің талабы бойынша барлық растайтын құжаттарды/мәліметтерді қоса бере отырып, түпкілікті бенефициарларға дейін иелену құрылымын ұсынуға міндеттенеміз.




Уәкілетті өкілдің аты-жөні (қолы)
м.о. (бар болса)

